Teistä ei tule mitään..\n..muuta kuin yhteiskunnan elättejä.\nNäin totesi yksi yläasteen opettajista luokalleni. Miten ihania kannustuksen sanoja epävarmuuden keskellä eläville teini-ikäisille! Tämä vanha muisto nousi mieleeni muutama päivä takaperin blogi-illassa, jonka Rantapallo ja Sokos Hotels järjestivät. Suomen seuratuin Instagrammaaja Konsta Punkka kertoi, että pari vuotta sitten hänen lukio-opettajansa eivät uskoneet, että hän voisi elättää itsensä Instagramin kautta. Näiden opettajien lisäksi noihin aikoihin tuskin kukaan muukaan ajatteli, että tulevaisuudessa monet tienaavat Instagramin avulla. Mielestäni yhdelläkään aikuisella ei ole oikeutta lytätä lasten ja nuorten unelmia epätodennäköisyyksistä huolimatta. Kyseisestä tapauksesta en sen enempää tiedä, mutta sen tiedän, että liian usein nuoria kannustetaan pelaamaan varman päälle ja hankkimaan ns. ”oikea ammatti” luovan työn sijasta.\nEn tiedä, onko se iskostettu johonkin syvälle tämän kansan dna:han, että leipä on ansaittava työllä, jota tehdään virka-aikana tai ainakin tarkasti ennalta sovittujen työvuorojen mukaisesti. Maailma on muuttunut, siitä ei pääse mihinkään. Työ ei (Luojan kiitos) tarkoita enää automaattisesti toimistossa kahdeksasta neljään istumista. On älytöntä yrittää pakottaa nuorta johonkin väkinäiseen muottiin tai perinteiseen ammattiin, jos hän ei sellaiseen koe sopivansa. Mikä voisi olla hienompaa kuin se, että saa tehdä intohimostaan itselleen ammatin, vaikka sitten sellaista väylää pitkin, jota ei aiemmin ollut olemassakaan?\nHANSKAT TISKIIN SIISTIIN RIVIIN\nHanskoja on tiskissä jo niin vino pino, että niitä ei tarvita siihen kasaan enää yhtään. En halua edes ajatella, montako kertaa olen itse matkan varrella luovuttanut. Olen lapsesta saakka tarvinnut paljon kannustusta jaksaakseeni ja jatkaakseeni eteenpäin. Minut laitettiin ala-asteen ensimmäisen luokan syyskuussa lausumaan runo vanhempainillassa. Ala-asteen alusta asti myös minun kirjoituksiani kehuttiin. Minua tuettiin esiintymisessä ja kirjoittamissa, joten näitä asioita aloin kehittämään pienestä pitäen. Sen sijaan käsitöissä minun kerrottiin olevan huono. Tämä tieto kirjattiin ensimmäisen luokan ensimmäiseen todistukseenikin. Tarvitseeko edes mainita, että vihaan käsitöitä edelleen?\nMinun sisälläni asuu edelleen sama pieni tyttö, jolla on unelmia, mutta myös epävarmuutta. Elämän monien vastoinkäymisten myötä kadotin muutama vuosi sitten intohimoni näyttelemiseen. Nykyään kaikki lähelläni olevat ihmiset eivät edes tiedä, että minulla sellaista on koskaan ollutkaan. Tiedän, että vähitellen tulen saamaan kasaan ne elämäni palaset, joita tarvitsen voidakseni esiintyä jälleen, mutta tiedän myös, että tarvitsen avukseni ihmisiä, jotka uskovat, että pystyn siihen. En halua uskotella, että pärjään elämässä itsekseni ja yksikseni. Jokainen tarvitsee muita ihmisiä.\nOn väärin, että aikuiset kertovat lapsille, mitä heistä ei voi tulla. Pahimmillaan heidän sanansa muuttuvat todeksi. Ei siksi, että lapsessa ei olisi potentiaalia, vaan siksi, että lapset kuuntelevat aikuisia. Sanat joko tappavat tai luovat elämää.\n”Hanskoja on tiskissä jo niin vino pino, että niitä ei tarvita siihen kasaan enää yhtään .”\nMITÄ MEISTÄ TULI?\nMitä meistä sitten tuli? Meistä tuli näyttelijöitä, toimittajia, kotiäitejä, opettajia, lentäjiä, lakimiehiä, sairaanhoitajia. Meistä tuli 30-vuotiaita nuoria aikuisia, ainakin melkein kaikista. Hautajaisia kun vietettiin ensimmäisen kerran jo pari viikkoa yläasteen päättymisen jälkeen.\nYhteiskunnan elättiä tuskin monesta tuli, ja vaikka olisi tullutkin, niin miten sekään määrittelisi ihmisen arvoa? Elämästä kun ei koskaan tiedä, vastaan voi tulla mitä vaan. Työkyky voi kadota yhdessä hetkessä. En pidä siitä ajatuksesta, että työ määrittelee ihmisen. Olen saanut kuulla monesti, kuinka aikuiset arvostavat kovaa työntekoa ja sitä, että lapsille opetetaan tuo samainen työmoraali pienestä pitäen. Nämä ahkeruuden ihannoijat valitettavan monesti ajavat itsensä ja muutaman muun jalolla työmoraalillaan burn outiin. En tiedä, mahtavatko olla elämänsä lopulla ylpeitä siitä, että työtä tuli tehtyä tekemästä päästyään?\nJos mietin, millaisesta eletystä elämästä minä olisin ylpeä 60 vuoden kuluttua, niin tuskin ilolla muistelisin työntekoa, jota tein hampaat irvessä siitä motiivista, että kelpaisin yhteiskunnalle ja muille ihmisille. Sen sijaan saattaisin ylpeänä muistella sitä, minulla oli rohkeutta matkustaa maailman ääriin, olla läsnä lähimmäisteni elämässä, unelmoida suuria, lähteä vapaaehtoistyöhön, välittää toisista. Toivon, että osaan elää sellaisen elämän, että saan jättää jälkeeni perinnön, joka on jotain ihan muuta kuin tukku rahaa, josta sukulaiset voivat tapella keskenään.\nPARAS ON VASTA EDESSÄ\nMietin, että pelkäävätkö aikuiset kannustavansa nuoria suuntaan, joka on tuntematon? Pelottaako se, että jos nuoria rohkaistaan yrittämään, he saattavat epäonnistua? Maailmassa on paljon pahempiakin asioita kuin epäonnistuminen, esimerkiksi se, että luovuttaa ennen kuin on edes aloittanut.\nOnko se lopulta ihme, että ilmapiiri tässä maassa on vähän vinksallaan kannustamisen suhteen, kun negatiivista esimerkkiä tulvii joka suunnasta?\nEduskuntavaalien jälkitunnelmissa monet ovat julistaneet, että seuraavat neljä vuotta tulevat menemään tässä maassa päin persettä. Millainen asenne tämä on? Onko mitään surullisempaa kuin kansa, joka kollektiivisesti päättää etukäteen epäonnistuvansa? Minä aion tehdä seuraavista neljästä vuodesta elämäni parhaat. Minä aion matkustaa paljon, kirjoittaa sitäkin enemmän, kuvata lukemattomia auringonlaskuja, haaveilla joka ikinen päivä ja elää haaveita todeksi niin paljon kuin mahdollista. Todennäköisesti siinä välissä epäonnistun monta kertaa, mutta epäonnistumisen pelon vuoksi en aio jättää elämää elämättä.\nJos olet siinä asemassa, että voit sanoillasi vaikuttaa nuorten ihmisten elämään, niin muista, että sinun sanoillasi on suurempi merkitys kuin olet osannut ajatellakaan. Parhaimmillaan sinun sanasi voivat kantaa perintönä sukupolvelta toiselle, niin, että jonain päivänä me elämme Suomessa, joka uskoo siihen, että paras on vasta edessä.\nKuvat Sydneyn Bondilta. Ranta edustaa minulle yhtä suurimmista unelmistani, joka toteutui tämän vuoden alussa.\nsunnuntai, 17 toukokuun, 2015 by Reason for Season\nsunnuntai, 9 kesäkuun, 2019\nKöyhyyden kohtaaminen matkalla\ntiistai, 19 helmikuun, 2019\nTyttö joka muutti maailmani\nsunnuntai, 1 huhtikuun, 2018\nReply Kthetraveller sunnuntai, 17 toukokuun, 2015 at 14:12\nIhana kirjoitus! Näin kahden koululaisen äitinä tuo kolahti todella hyvin.\nReply Reason for a Season sunnuntai, 17 toukokuun, 2015 at 15:25\nKiitos :). Ihanaa, saat olla tukemassa pikkuisia kohti heidän unelmiaan, omiakaan tietenkään unohtamatta <3.\nReply lena sunnuntai, 17 toukokuun, 2015 at 15:09\nNiin asiaa kuin olla ja voi. Minua ärsyttää suunnattomasti ihmiset, jotka torppaavat ja vähättelevät muiden unelmia. Herranjumala nyt oikeasti, monet elättävät itsensä esimerkiksi sosiaalisella medialla / blogeilla ja usen kuulee ”ettei se ole oikeaa työtä”. No mitä ihmettä se sitten on?????? (Argh,sorry, tuollainen nurkkakuntaisuus saa minut vain kiehumaan ja pahasti). En tykkää verrata Usaa ja Suomea, mutta nyt on pakko. Eron huomaa asenteissa, siellä kannustetaan tuttuja ja tuntemattomia, Suomessa taas useimmiten torpataan unelmat jo pienestä. Miksi?\nReply Reason for a Season sunnuntai, 17 toukokuun, 2015 at 15:28\nKiitos :). Oi Yhdysvallat, minun seuraava unelmien matkakohde. Taidankin lähteä ja jäädä sinne =D. Olisipa siistiä päästä sellaiseen ilmapiiriin edes väliaikaisesti. Ties mihin sitä vielä päätyisikään, jos ympärillä olisi enemmänkin ihmisiä, jotka kannustaisivat menemään kohti unelmia. Onneksi voi välillä aina purkaa näitä mietteitään kirjoittamalla :D.\nReply Heidi sunnuntai, 17 toukokuun, 2015 at 16:06\nTosi kiva kirjoitus ja ihanat kuvat! Tämän päivän Hesarissa oli juuri juttu Elon Muskista joka uskaltaa haaveilla ja on haaveidensa ansiosta tullut miljardööriksi.\nReply Reason for a Season sunnuntai, 17 toukokuun, 2015 at 16:15\nKiitos :). Täytyykin koittaa kaivaa tuo juttu jostain :)! Aika villiä kyllä, miljardööri kuulostaa sellaiselta, että oma pää ei edes riitä käsittelemään koko asiaa.\nReply Anna Koskela sunnuntai, 17 toukokuun, 2015 at 16:20\n”Meistä tuli muurareita,\nMeistä tuli lääkäreitä\nJokainen kukka saisi kukkia ja jokainen saisi olla ihan mitä haaveissaan haluaa. Jos siis minä saisin päättää. Yritän aina puhua pojillenikin sitä, että ei ole olemassa mitään automaattisesti ”oikeaa” ammattia. Jollekin koulutus insinööriksi on oikea tie, joku toinen taas nauttii elämässään luovassa ammatissa. Ei kukaan voi toisen puolesta päättää.\nReply Reason for a Season sunnuntai, 17 toukokuun, 2015 at 22:30\nJuuri näin :)! Pääasia, että lapsi kokee, että hän on arvostettu ja rakastettu omana itsenään, eikä hänen elämäntehtävänsä ole täyttää muiden haaveita. Kenenkään lapsen unelmia ei pitäisi väheksyä :).\nReply Martina sunnuntai, 17 toukokuun, 2015 at 16:32\nHyviä ajatuksia ja kuulostaa niin tutulta. Muhun vaikutti tosi paljon se millainen opettaja mulla oli missäkin aineessa ja jälkeenpäin harmittaa tosi paljon, että annoin sen vaikuttaa niin paljon. Onneksi opettajat vaihtuivat eri kouluissa. Yläasteella mulla oli ihan kamala äidinkielen opettaja ja suorastaan pelkäsin äikäntunteja. Lukiossa sen sijaan mulla oli aivan ihana opettaja, jonka kannustavat sanat muistan vieläkin. Otin nopeasti kiinni sen minkä olin jäänyt yläasteella jälkeen. Toivottavasti opettajat ja muutkin aikuiset ymmärtäisivät kannustaa enemmän juuri sinne mainitsemaasi suuntaan, joka on vielä ainakin osittain tuntematon. Sieltä ne todelliset helmet usein löytyvät.\nReply Reason for a Season sunnuntai, 17 toukokuun, 2015 at 22:28\nKiitos! Kyllä niillä opettajilla on aika valtava vaikutus. Onneksi itselläkin on sentään muutamasta opettajasa hyvät muistot :). Koulunkäynti olisi kyllä varsin erilaista, jos se tapahtuisi kannustavassa ilmapiirissä. Ehkä vielä joku päivä.\nReply Pirkko / Meriharakka sunnuntai, 17 toukokuun, 2015 at 18:00\nKannustaminen omiin valintoihin on ehdottoman kannatettavaa, aina.\nJa uskominen siihen, että asiat voivat järjestyä, jos ei yhtä, niin toista polkua pitkin.\nYksi minulle rakas nuori ei ollut oikein teoreettisesta koulusta kiinnostunut, mutta pääsi sitten omalle alalleen ammattikoulun kautta, tekemään käsillään töitä alalla, joka häntä kiinnosti – ja yllättäen hänen elämänsä on vähintään yhtä hyvin tai paremminkin reilassa, kun ikätovereidensa.\nReply Reason for a Season sunnuntai, 17 toukokuun, 2015 at 22:26\nJuuri näin. Ei kaikkien tosiaan tarvitse olla samoista jutuista kiinnostuneita. On hassu ajatus, että teoreettinen opiskelu olisi jotenkin ylevämpää kuin käsillä tekeminen. Monesti ammattikoulututkinnolla jopa saa paljon helpommin töitä kuin monen vuoden yliopistotutkinnolla. Kaikki työ on arvokasta ja kukin suuntautukoon siihen, minkä itse kokee mielekkääksi :).\nReply Virpi /Täynnä tie on tarinoita sunnuntai, 17 toukokuun, 2015 at 18:05\nAivan loistava kirjoitus! 🙂\nHaaveita ja unelmia pitää olla aina! Ellei niitä ole, ei ole päämäärää jota kohti kulkea! Toivottavasti kaikki nuoret ja me vähän vanhemmatkin uskaltavat uskoa juuri niihin omiin unelmiin!\nOmat lapset ovat siinä iässä, että niitä valintoja tehdään mihin suuntaan lähdetään. Vanhin valmistautuu pääsykokeisiin ja nuorimmainen valitsee valinnaisaineita loppuajalle mitä peruskoulusta on jäljellä. Tärkeitä asioita siis pohdittavaksi! 🙂\nReply Reason for a Season sunnuntai, 17 toukokuun, 2015 at 22:24\nKiitos :). Kyllä haaveet ovat tärkeitä ihan kaiken ikäisille, elämän loppuun saakka. Ja ovat nuo kyllä tärkeitä valintoja, nuo opiskelupaikat ja ainevalinnatkin. Aika nuorena sitä joutuu jo valitsemaan kaikenlaista. Lohdullista on se, että elämässä on mahdollista aina kouluttautua uudelleen, jos huomaakin, että joku ratkaisu ei toiminut. Jokaisen polku on erilainen ja varmasti se oma juttu löytyy, toisilla enemmin ja toisilla sitten paljon myöhemmin.\nReply tatjaana sunnuntai, 17 toukokuun, 2015 at 18:27\nÄidinkielen opettajani kehui aineitani ja antoi niistä muutaman kerran kympin. Silti en edes ymmärtänyt, että voisin hakeutua esimerkiksi toimittajaksi. Ainoastaan ajattelin kirjoittavani kirjan, mutta en ilmeisesti ollut tarpeeksi pätevä siihen tai en tajunnut, että kirjoittamistakin voisi opiskella.\nOlin hyvä myös matematiikassa. Mutta täysin tumpelo missä tahansa käytännön työssä. Siksi en edes uskaltanut suunnitella ulkomaille lähtöä, koska mielessäni kuvittelin, että siellä täytyisi osata nopeasti ja tarkasti petata petejä jne… ajattelin, että joutuisin työkseni siivoamaan hotellihuoneita.\nSiihen aikaan pyrittiin oppikouluun, ja he, jotka eivät sinne päässeet, joutuivat kansalaiskouluun, jossa oli paljon taloustöihin liittyvää opetusta. Me, jotka pääsimme oppikouluun, suunnittelimme olevamme vähintäin sihteereitä. Kotitalous ja käsityö kuuluivat hanttiaineisiin.\nPyrin tekuun ja minusta tuli teknikko. Pärjäsin koulussa teoriassa, koska siellä oli paljon matemaattisia aineita. Sitten roikuin posti- ja lennätinlaitoksella seitsemäntoista vuotta vakituisessa teknikon toimessa, kunnes firma muutettiin liikelaitokseksi ja meistä noin kolmetuhatta sai lähteä kävelemään ja työttömyyskortistoon.\nRoikuin lahjakkaasti työvoimatston asiakkaana välillä työllistämistöissä ja välillä kursseilla, mutta sinnikkäästi ansiosidonnaisella päivärahalla, kunnes pääsin eläkkeelle 1.1.2015. Jee!!! Onnistuin!!\nEn vieläkään tiedä, mikä olisi ihanneammattini. Työelämässä vaikeinta on varmaan ihmissuhdekoukerot.\nOnnekseni minulla on mielekästä vapaaehtoistyötä. Ja koska olen laiska, niin viihdyn oikein hyvin tekemättä mitään. Surfaan netissä ja haaveilen matkoista. Äsken jo pukeuduin ja olin lähdössä kävelylle, mutta siellä sataa, joten käännyin ovelta takaisin.\nVanhin poikani on kauppatieteen maisteri ja töissä verotarkastajana. Hän suorittaa työnsä ohella kasvatustieteen maisterin tutkintoa (koska tykkää opettaa). Toinen poikani opiskelee insinööriksi myöskin työnsä ohella. Tyttöni on ylioppilasmerkonomi ja ei kuulemma opiskele enää koskaan mitään. Hän ei kuulemma olisi edes ylioppilas, mutta kun tässä talossa oli pakko. Niin olikin, äiti pakotti!!\nReply Reason for a Season sunnuntai, 17 toukokuun, 2015 at 22:21\nHauska kuulla sinun tarinasi, kiitos siitä. Kaikkien ihmisten tarinat ovat mielenkiintoisia :). Kirjan kirjoittamisessa on se hyvä puoli, että voit edelleen kirjoittaa sen milloin tahansa. Nyt on aikaakin, kun olet eläkkeellä. Ei kannata haudata unelmiaan missään iässä! Ja vapaaehtoistyökin on hyvä juttu. Sitä voi tehdä juuri sen verran, kun jaksaa ja kokee mielekkääksi. Eläkkeellä saakin surffailla netissä ja haaveilla niin pajon kuin sielu sietää, ei ole kiire enää (:.\nReply Ida - idaloveslife sunnuntai, 17 toukokuun, 2015 at 20:31\nTämä olisi sellainen kirjoitus, joka pitäisi ylä-asteiden opoille näyttää kun ohjaavat peruskoululaisia jatko-opintoihin. Minulle sanottiin suoraan, että lukiosta on turha haaveilla, kuin myös eläintenhoitajan urasta. ”Se se vasta naurettava ammatti onkin” on suora lainaus opon suusta meikämimmin istuessa 9-luokkalaisena hänen huoneessaan ammattikartasto edessä. No, enpä mennyt lukioon eikä minusta tullut eläintenhoitajaa, mutta onneksi myöhemmin ammattikoulussa vierailevana luennoitsijana ollut ammatinvalintapsykologi sai sen verta kapuloita muiden aikuisten rattaisiin, että löysin omalle polulleni 🙂 Kiitos tästä! Toivottavasti näyttelemisen kipinä vielä joskus syttyy!\nReply Reason for a Season sunnuntai, 17 toukokuun, 2015 at 22:17\nNo huhhuh mitä urpoutta on sanoa nuorelle, että hänen haaveensa on naurettava :/. Uskon myös, että kuka tahansa nuori voi pärjätä lukiossakin, jos häntä siihen tuetaan ja hän itse siellä tahtoo opiskella. En voi uskoa, että tuollaiset ihmiset saavat työskennellä opintojen ohjauksessa. Tarvisivat itse vähän ohjausta asenteisiin :D. On kuitenkin hyvä, että jossain vaiheessa on tullut vähän fiksumpi psykologi vastaan. Se monesti riittää, kun löytyy se yksi ihminen, joka uskoo nuoreen. Aikuisten pitäisi karsia sanavarastostaan sellaisia sanoja kuten naurettava ja mahdoton, kun he puhuvat nuorille.\nReply Ida - idaloveslife tiistai, 19 toukokuun, 2015 at 14:54\nAikuiset voisivat myös karsia ne sanat ihan kokonaan sanavarastostaan. Positiivisemmilla muodoilla voi oman elämän laatuun vaikuttaa suuresti eikä koskaan, siis koskaan, ole liian myöhäistä! 🙂\nReply Reason for a Season tiistai, 19 toukokuun, 2015 at 16:07\nNiinpä.Ei ole liian myöhäistä :)!\nReply Panu / Panun matkat sunnuntai, 17 toukokuun, 2015 at 20:43\nPaljon viisautta tässä kirjoituksessa, laitan jakoon.\nIhmettelen itsekin vanhanaikaista työhulluusasennetta sekä tapaa lytätä itselle uudet asiat jo ennakkoon, erityisesti silloin kun se kohdistuu lasten tai nuorten unelmiin. Omalle tyttärelleni aion olla mahdollisimman kannustava ja korostaa kaikki on mahdollista -asennetta sekä opettaa, ettei negatiivisesti latautunutta lyttäyspuhetta kannata kuunnella. Toivottavasti myös tässä tavoitteessani onnistun.\nAika jännä muuten myös, että minun heikko alueeni on myös käsillä tekeminen, kun taas vahvuudet löytyvät juuri kirjoittamisesta, viestinnästä ja tiedon omaksumisesta ja käsittelystä. Jälkimmäiseen olen saanut oikeastaan enemmän kuin tarpeeksi tukea sekä koulussa että kotona, mutta kädentaitoja kukaan ei ole kannustanut minua oppimaan. Rehellisesti ei mulla kyllä ollut paljon kiinnostustakaan, mutta oikealla tavalla kannustava ja kärsivällinen opettaja olisi voinut saada negatiivisen lähtöasenteeni muuttumaan.\nReply Reason for a Season sunnuntai, 17 toukokuun, 2015 at 22:11\nNo ihan varmasti onnistut kyllä tyttären kanssa, siitä nyt ei ole epäilystäkään :)! Tässä maassa ihan selvästi siis pitäisi olla enemmän kannustavia käsityönopettajia :D. Muuten ihmisistä tulee tällaisia kirjoittamisen sekatyöläisiä, jotka paljastavat vanhojen opettajiensa nihkeilyt ;D. No, onneksi on sentään jotain kiinnostuksen kohteita elämässä, se on jo paljon. Surullisempaa olisi, jos ei olisi yhtään juttua, jonka kokee omakseen =). Eli jatketaan kirjoittamista.\nReply Maarit Johanna sunnuntai, 17 toukokuun, 2015 at 20:44\nAivan huikean hieno postaus, joka kertoo niin täysillä Suomesta ja suomalaisista vielä nykypäivänä. Minua on kotona aina kannustettu, mutta valitettavasti on aina ollut niitäkin läheisiä joiden mielestä elän aivan vääränlaista elämää. Jos itse elää unelmaansa ja on onnellinen, miksi toisen täytyisi torpata se täysin vääränä jos se ei vastaa hänen arvomaailmaansa.\n”Ai sinä olet vain ammattikorkeassa. Mikä esti sinua hakemasta ulkomaille yliopistoon niinkuin ne teidän luokan muutkin parhaat tekivät? Aiotko jäädä iäksesi jonnekin Sodankylään mätänemään?” Niin… Kyllä täällä Lapissakin asuu vielä porukkaa, tradenomin tutkinto on ihan oikea tutkinto, jolla voi päästä elämässä eteenpäin, ja olen itseasiassa aika tyytyväinen vaikka asun täällä.\nKenenkään ei pitäisi piikitellä toisten valintoja. Mulle on ihan sama onko kaverini ulkomaisen yliopistotutkinnon suorittaja, lukion kesken jättänyt kotiäiti, opiskelija vai ihan tavallinen duunari. Olispa Suomessakin enemmän tuota kannustavaa Amerikan mallia.\nReply Reason for a Season sunnuntai, 17 toukokuun, 2015 at 22:08\nOnneksi sentään kotona on kannustettu, se kun on jo paljon se :)! Ihan käsittämätöntä, että joku vielä tänä päivänä ajattelee ammattikorkeaa jotenkin alempiarvoisena yliopistoon nähden. Ammattikorkeasta saa sentään ammattinimkkeen, terveisin teologian maisteri vailla ammattia ;). Ja ei todellakaan ole mikään huono ratkaisu asua pohjoisessa, jos siellä viihtyy. Sehän on itse asiassa melko eksoottinen ratkaisu nykyään =). Edesmenneellä Australian matkallani yksi parhaista jutuista oli se, että melkein kukaan ei kysynyt, mitä teen työkseni. Ihanaa, että jossain päin maailmaa koulutus tai työ ei määrittele ihmistä <3.\nReply Lotta Watia | Unagidon sunnuntai, 17 toukokuun, 2015 at 20:59\nMaailma todellakin on muuttunut ja on mahtavaa, että kaikkien ei tarvitse tehdä sitä toimistotyötä tahtomattaan, vaan niin paljon muitakin mahdollisuuksia löytyy. Toki jotkut varmasti viihtyvät toimistossa ja hyvä niin. Hyvä, että nuoria kiinnostavat eri asiat. Eikä se rahavirtakaan aina ole tärkeintä. Tärkeää on, että nauttii siitä, mitä tekee. Elämä kun on kuitenkin elämistä varten. En tahdo vanhana päätyä ajattelemaan, ”mitä jos…”.\nReply Reason for a Season sunnuntai, 17 toukokuun, 2015 at 22:03\nKiitos :). Joo toimistot ei itsessään oo mikään huono juttu. Kaikkia ja kaikenlaisia osaajia tarvitaan. Olisi tosiaankin aika surullista, jos kaikki olisivat kiinnostuneita samoista jutuista. Ihmisten erilaisuus tekee kaikesta paljon kiinnostavampaa (=.\nReply Veera Bianca sunnuntai, 17 toukokuun, 2015 at 21:14\nTÄ OLI PARAS KIRJOITUS MITÄ OLEN AIKOIHIN LUKENUT. TÄ OLI NIIN HYVÄ ETTÄ JOUDUN KOMMENTOIMAAN CAPS LOCKILLA 😀 Puit niin monta mun ajatusta sanoiksi, olen miettinyt saman aiheen läpikäymistä blogipostauksena, koska olen miettinyt nyt myöhemmin elämässä muutamia asioita mistä minut on ’kannustettu pois’, koska haaveeni oli liian mahdottomia. Olen uskonut montaa tällaista aikuista ja siksi lopettanut uskomasta itseeni.\nReply Reason for a Season sunnuntai, 17 toukokuun, 2015 at 22:00\nHAHAH CAPSLOOKNAURUT TÄHÄN ALKUUN. Nyt kannustetaan toisiamme ja tehdään huikeita juttuja. Jee. Sana mahdoton pois sanakirjasta <3.\nReply Jenna / Journey Diary -matkablogi sunnuntai, 17 toukokuun, 2015 at 21:59\nLoistava kirjoitus ja täyttä asiaa puhut!! 🙂\nReply Laura R. | Laura let's go -matkablogi sunnuntai, 17 toukokuun, 2015 at 22:14\nMahtava, upeasti kirjoitettu teksti täynnä asiaa, kiitos!\nReply satuvw sunnuntai, 17 toukokuun, 2015 at 22:17\nAamen. Onneksi omalle kohdalleni on osunut ihmisiä jotka ovat kannustaneet ja potkineet pyllylle silloin kun olen jäänyt paikoilleni miettimään uskaltaisikohan haaveista tehdä totta. Ihan uskomatonta että Suomen koululaitoksesta löytyy opettaija jotka ”kannustavat” oppilaitaan noin! Ja ei muuta kuin uusia upeita unelmia kohti! 🙂\nReply Jenna sunnuntai, 17 toukokuun, 2015 at 22:18\nParasta, mitä olen vähään aikaan lukenut. Kiitos! Kannustaminen on tärkeä osa kasvattamista ja näin aikuisenakin pitää muistaa kannustaa niitä, jotka epäröivät tarttua unelmiinsa.\nReply Saana · Live Now - Dream Later sunnuntai, 17 toukokuun, 2015 at 22:25\nYhdyn edellisiin kommentteihin, loistava kirjoitus ja täynnä asiaa. Tunnistin itseni ja omat ajatukseni niin monta kertaa tätä tekstiä lukiessani. Ja tunnustan saman heikkouden, jonka Panukin kommentissaan mainitsi, eli kirjoittaminen ja viestintä (nuorempana myös esiintyminen, haave, josta luovuin jo teini-ikäisenä todella typeristä syistä) ovat aina tulleet luonnostaan, mutta oli kyse kudontapuikkojen käsittelystä tai muista kädentaidoista, niissä on aina ollut mullakin peukalo keskellä kämmentä. Tässä on selkeästi havaittavissa tietty kaava! 🙂\nReply Sanna I Siveltimellä sunnuntai, 17 toukokuun, 2015 at 23:07\nNaulan kantaan, upea kirjoitus! Aikuisilla on todellakin hurja valta ja voima, vaikkei he sitä välttämättä tiedostaisikaan (vaikka opon ammatissa tämä pitäisi tiedostaa). Liian moni lause alkaa suomessa negatiivisella sanalla ”ei”, sen sijaan että kannustettaisiin! Mutta uskon ja toivon, että maailma muuttuu koko ajan ja noista vanhoista negatiivisista ajoista päästään eteenpäin.\nReply Reason for a Season maanantai, 18 toukokuun, 2015 at 21:23\nKiitos. Joo pakko uskoa, että maailma muuttuu -muuten elämästä tulee aika pessimististä ja surullista :D. Ja itse voi vaikuttaa ainakin omaan käytökseensä, ei sitä itsekään ole osannut aina olla ihan mestari näissä jutuissa. Onneksi aina voi aloittaa alusta :).\nReply alex sunnuntai, 17 toukokuun, 2015 at 23:49\nErinomaista pohdintaa ja niin totta! Hyvä muistutus siitä, ettei kenenkään unelmia ja tavoitteita tulisi rajoittaa (kuten niin usein tehdään).\nReply Annika - Tarinoita Maailmalta maanantai, 18 toukokuun, 2015 at 00:28\nNiin asiaa, niin asiaa! Nimimerkillä: Matematiikkaa tuottaa vaikeuksia 😀 Minua nyt jälkikäteen haittaa myös, ettei kannustettu koulussa tähtäämään ylemmäs. Minua ei muistaakseni mistään, paitsi matikasta, varsinaisesti koitettu pitää erossa, mutta ei kylllä kannustettu kovin korkeallekaan tähtäämään. Hetki siinä meni, ennen kuin itse tajusin 🙂 Ja tuo työllä ja ahkeruudella itsensä tappaminen mahtaa olla se suomalaisten suuri kunniasia..only in Finland.\nReply Reason for a Season maanantai, 18 toukokuun, 2015 at 21:25\nKiitos :)! Juu meillä on täällä kyllä aina ollut aika elitistiset syyt kuolla -ensin sydän ja verisuonisairaudet, kun on varaa syödä vähän liikaa herkkuja ja nyt tämä stressi, kun on pakko suorittaa miellyttääkseen ihmisiä, joiden mielipiteillä ei ole lopulta paljonkaan väliä. No, ehkä me vielä opitaan :)!! Ja hyi matematiikka. Tulee kylmät väreet kun ajattelenkin.\nReply Laura / Tuntemattomaan ja takaisin maanantai, 18 toukokuun, 2015 at 00:34\nTuo on niin totta, että suomalaisessa yhteiskunnassa työ määrittele ihmistä ihan luvattoman paljon. Välivuosia pitäviä nuoria pidetään täysin menetettyinä tapauksina, vaikka toiset eivät edes tiedä mitä elämältään haluavat ja mikäli tietävätkin haluavansa opiskella ja tehdä töitä, ehkä heillä ei vain ole aavistustakaan mitä se työ sitten voisikaan olla. Itsekin kuulin kovin huolestuneita kommentteja, kun itse lukion jälkeen maailmalle lähdin. ”Sinne jäät kuitenkin, rakastut ja asustelet jollain saarella jotain hanttihommia tehden”, kuulin. Entä jos oisinkin? Jos ihmisen on hyvä olla, niin pitäisihän sen antaa tehdä ihan mitä huvittaa niin kauan kun se ei keltään muulta ole pois.\nReply Reason for a Season maanantai, 18 toukokuun, 2015 at 21:28\nAaw rakastuminen ja saarella asuminen -toihan olis ihan unelma! Mitäs väliä sillä siinä vaiheessa enää olisi, mitä työtä tekis :D. Onneksi mun välivuosista ei kukaan sanonut mitään. Musta tuntuu muutenkin, että elämä on yks iso välivuosi, kun en tiedä, mitä isona tekisin. No ehtiihän sitä vielä vaikka mitä, nyt on vain tämä päivä ja se se riittäköön :).\nReply Teea / Curious Feet maanantai, 18 toukokuun, 2015 at 01:16\nAivan loistava teksti! Tärkeä aihe ja hienosti kirjoitettu, kiitos tästä :).\nReply Paula aka sateenmuruja maanantai, 18 toukokuun, 2015 at 11:51\nHieno aihe ja teksti! Muistan itse onnellisena ne opettajat, jotka kannustivat oppilaita – muutamien yksittäisten opettajien lauseet ovat vaikuttaneet näin jälkikäteen ajateltuna uskomattoman paljon, mutta onneksi vain ne kannustavat lauseet. Toisekseen, en ole asunut Suomessa pariin vuoteen ja nyt tämän vaalituloksen jälkeen ehtikin jo tulla sellainen olo eri medioiden tekstejä lukiessa, että nyt Suomessa ja suomalaisilla menee kollektiivisesti kaikki varmasti päin sitä kuuluisaa pee:tä – muutan nyt ajattelumalliani tämän tekstin jälkeen ja pysyn luottavan positiivisena – myös Suomen poliittisen tilanteen suhteen! 🙂\nReply Reason for a Season maanantai, 18 toukokuun, 2015 at 21:32\nKiitos kovasti! Mediahan se tuollaiset ajatukset on suomalaisten päähän iskenyt -Kuinka moni suomalainen muka voi käsi sydämellä sanoa tietävänsä, mitä on oikeasti minkäkin puolueen ohjelmassa ja mihin päätöksiin mikäkin puolue/kukakin kansanedustaja on aiemmin vaikuttanut. Mielikuvilla tässä lähinnä vaan pelataan. Tässä tarvitaan nyt kollektiivista asenteenmuutosta -uskotaan siihen, että voidaan muuttaa asioita parempaan suuntaan ja toivotaan parasta myös heille, jotka tekevät päätöksiä tässä maassa :).\nReply Laura - Urbaani viidakkoseikkailijatar maanantai, 18 toukokuun, 2015 at 11:53\nKaunis kirjoitus! Koulu keskittyy aina järkeviin päätöksiin ja esimerkiksi luovuutta tai mielikuvitusta ei palkita. Älykkyys on numeroissa, mutta tunneälyä ei mitata. Itse kannustan itseäni ja kaikkia ympärilläni hulluihinkin ideoihin, unelmien perässä saa ja kuuluu mennä. Rohkea rokan syö ja niin edelleen. Itse valmistuin lukiosta hyvin arvosanoin, stipendinkin koulumenestyksestä taisin saada. En silti ole teoreettinen lukutoukka, nautin luovuudesta ja konkreettisista asioista. Muistan ihmettelyn, kun ilmoitin hakevani yliopiston sijasta ammattikouluun, parturi-kampaajan tutkintoa suorittamaan. Juu, hullua kai. Silti, tällä hetkellä tämä ammattini mahdollistaa kaiken sen, mitä haluan ja olen koskaan halunnut. Hyvä, että seurasin oman sydämeni ääntä. Se yleensä tietää parhaiten.\n”What if I fall? Well honey, what if you fly?”\nReply Reason for a Season maanantai, 18 toukokuun, 2015 at 21:33\n<3. Ihanaa kun olet tuollainen rohkea nainen. Onneksi olet uskaltanut.\nReply Annika / Britannika maanantai, 18 toukokuun, 2015 at 16:09\nTodella hyvä kirjoitus ja olen täysin samaa mieltä että suomalainen yhteiskunta ei anna nuorten hakeutua rohkeasti tekemään sitä mitä he oikeasti haluavat. Itse muistan kouluajoilta selkeästi tilanteita joissa opettajien toimesta aloin ajattelemaan että ehkä minun ei edes kannata kokeilla tiettyjä asioita sen pidemmälle koska en ole tarpeeksi hyvä. Eikö koulun ole tarkoitus juurikin opettaa tekemään asioita paremmin, eikä kertoa että missä olet hyvä jo ennen kuin aloit opiskelemaan?\nOnneksi näin vielä reilusti yli kakskymppisenäkin ehtii oppia ulos siitä ajattelutavasta että ei kannatta edes yrittää asioita jotka on ”mahdottomia”.\nReply Reason for a Season maanantai, 18 toukokuun, 2015 at 21:35\nKiitos! Onneksi meillä on tosiaan koko elämä aikaa, vielä voidaan oppia vaikka mitä :). Itse ainakin aion kokeilla uusia juttuja koko loppuelämäni, ja koittaa saada päivä päivältä enemmän kaikkia lannistavia kommentteja pois pääni sisältä. Projekti etenee hitaasti mutta varmasti.\nReply Terhi / Muru Mou tiistai, 19 toukokuun, 2015 at 10:32\nLuin tämän postauksen jo pari päivää sitten, mutta en voinut kommentoida heti, koska tarvitsin ajattelemisaikaa. Ja tiedätkö, tämä postaus ja sen kommentit teki minut todella surulliseksi (en voinut edes lukea kaikkia kommentteja). Tällaistako Suomessa todellakin on? Voin kyllä kuvitella, ja jotenkin kaukaisesti muistankin, että niin se vaan taitaa olla. Mutta tässä pari päivää mietittyäni omaa lapsuuttani ja nuoruuttani, en muista yhtäkään kertaa, että vaikkapa koulussa minua tai suunnitelmiani olisi vähätelty. Ehkä juuri sen takia musta tuli tämmöinen, haaveiden perässä matkaava ja maineesta ja mammonasta kiinnostumaton. Ilmeisestikin olen ollut todella onnekas.\nReply Reason for a Season tiistai, 19 toukokuun, 2015 at 16:06\nHienoa kuulla :)!! Onneksi minuakaan ei kotona vähätelty, ja koulussakin osa opettajista oli kannustavia. Tuli tässä mieleen, että puhutaankohan näistä asioista opettajien koulutuksesta. Ilmeisesti ainakin pitäisi puhua paljon enemmän.\nReply Miika ♥ Gia | matkakuume.net torstai, 21 toukokuun, 2015 at 17:25\nTästä on taidettu tehdä tutkimuksiakin – heikkouksia pitäisi treenata, eikä aina vaan keskittyä niihin luontaisiin lahjoihin.\nJa elämykset, ne on niitä parhaita juttuja mihin rahansa voikaan laittaa!\nVaikka olen tästä tästä kirjoituksesta samaa mieltä, mietin onko oikeasti kukaan koskaan tuntenut kutsua tehdä 8-4 hommia ja lähteä siihen oravanpyörään, minne suurin osa kuitenkin jossain vaiheessa joutuu. Yhteiskunta lakkaisi aika nopeasti toimimasta jollei joku tekisi niitäkin hommia – vaikkei siihen kutsumusta olisikaan. Kaikista ei voi tulla instagramstaroja tai idoleita vaikka miten haluaisi.\nTai sitten olen täysin väärässä, ja jonkun unelma on todellakin herätä viideltä aamulla lähteäkseen nostelemaan maitotölkkejä kaupan hyllylle. Joka ikinen päivä.\nReply Reason for a Season sunnuntai, 24 toukokuun, 2015 at 16:38\nKyllä itse tunnen hyvinkin paljon ihmisiä, jotka haluavat tehdä 8-4 työtä. Olisi oiekastaan tosi outoa, jos sellaisia ei olisi :D. Ei se ole mitenkään huonompi juttu kuin tehdä jotain luovaa työtä. Kyse on siitä, minkä itse kokee merkitykselliseksi. Joku löytää myös merkityksen siitä, että saa elättää perheensä, vaikka ei tekisikään unelmaduuniaan. Ja totta kai välillä joutuu vaan tekemään työtä työn vuoksi -niinhän itsekin olen tehnyt. Se ei silti poista sitä, että tässä maassa ihmisiä pitäisi kannustaa paljon paljon enemmän :).\nReply Jepa / Unelmatrippi lauantai, 23 toukokuun, 2015 at 22:07\nHyvää pohdintaa. Yhdyn edelliseen: yhteiskunta olisi aika pulassa, jos kaikki olisivat näyttelijöitä, idoleita tai jotain muuta vastaavaa. Pitää vain muistaa, että kaikki eivät todellakaan sellaisiksi edes halua. En nyt tiedä, löytyykö maailmasta kuinka paljon sellaisia ihmisiä, jotka olisivat nimenomaisesti halunneet vaikkapa kauppaan hyllyttäjäksi, mutta ehkäpä heidän elämässään työ ei olekaan se määrittävin asia. Olennaista on ymmärtää, että he eivät välttämättä ole siellä onnettomia. Jostain ”paskaduuneista” puhuttaessa tämä saattaa joskus unohtua. Työ voi olla joillekin vain keino ansaita rahaa eikä mitään sen enempää. Se muu elämä on heillä tärkeämmässä asemassa: esimerkiksi liikuntaharrastukset, perhe tai vaikkapa vapaa-ajan matkailu. Jotkut nimenomaan tavoittelevat sitä, että työt voi unohtaa välittömästi työpäivän päätyttyä – ei stressiä vapaa-ajalle. Heillä intohimo tai kunnianhimo on joissain muissa asioissa. Toisilla taas kunnianhimo ajaa nimenomaan työelämässä tavoittelemaan jotakin, jatkuvasti enemmän. Onneksi meitä on niin moneen lähtöön. Sillä tavalla valtiot pysyvät pystyssä. 🙂 Minusta niin lapsia kuin aikuisiakin pitäisi kannustaa ajattelemaan omilla aivoilla ja pohtimaan, mitä ovat ne omat mielipiteet mistäkin asiasta ja elämään niiden mukaan. Itse se oma elämä on elettävä, joten muiden mielipiteille ei kannattaisi juurikaan uhrata aikaa.\nReply Reason for a Season sunnuntai, 24 toukokuun, 2015 at 16:34\nEhdottomasti on hyvä, että ihmisillä on monenlaisia ihmisiä ja kaikki eivät halua ammatteihin, joissa saa olla esillä. Pystyn kyllä samaistumaan siihen, että joku haluaa tehdä työtä, jonka saa työpäivän jälkeen unohtaa. Vaikka en sitä tässä postauksessani maininnut, niin oikeastaan juuri tuo on se syy, miksi olen viimeiset 7 vuotta työskennellyt osa-aikaisena tekstiilipainossa. Kenenkään haaveet eivät ole vähempiarvoisia. Tärkeitä olisi, että jokaisen haaveet ympäriltä tukea.\nReply Hanna / Ranskatar reissaa sunnuntai, 24 toukokuun, 2015 at 09:43\nTämä oli kyllä hyvä kirjoitus! Itse olen aina pyrkinyt toteuttamaan unelmiani, mutta helpompaa se olisi, jos ympäröivä yhteiskunta siihen kannustaisi. Muistan vieläkin, kun yläasteella kävin opinto-ohjaajan juttusilla ja ilmoitin haluavani laulajaksi, näyttelijäksi ja muotisuunnittelijaksi, johon opo totesi, että tiesitkö, että Teatterikorkeakouluun on todella vaikea päästä. Ehkä musta ei laulajaa olisi ikinä näillä taidoilla tullut, mutta Teatterikorkeaan en ikinä edes hakenut. Toisaalta olen myös jo lapsesta asti unelmoinut opettajan ammatista ja ranskanopettajaksi tässä opiskellaan. Ranskassa asuminen oli myös pitkäaikainen haave, jonka toteutin ja olen edelleen ylpeä siitä. Yritän elää elämääni niin, että vanhana ei tarvisi katua niitä asioita, jotka jäivät tekemättä 🙂\nReply Reason for a Season sunnuntai, 24 toukokuun, 2015 at 16:31\nHarmittavan yleistä kyllä se, että aikuiset muistavat kertoa lapsille asioista vaan ne negatiiviset puolet. On totta, että teatterikorkeaan on tuhottoman vaikea päästä -mutta toisaalta, aina sinne joku pääsee kuitenkin. Itsekin olin hakemassa sinne monesti, mutta aina lopulta luovutin ennen kuin lähetin hakemuksen. Hienoa, että sinulla on kuitenkin unelmia, joita olet nyt toteuttamassa. Kuulostaa upealta <3.\nReply Mirje / Kotona kaikkialla maanantai, 25 toukokuun, 2015 at 16:10\nIhan mahtava kirjoitus ja keskustelu! Itse olen onneksi nuorena kohdannut enemmän kannustusta kuin vähättelyä. Minikokoinen ala-aste (omalla luokalla 3 ihmistä) auttoi hyvin alkuun, sillä opettajilla (molemmilla :D) oli aikaa tukea henkilökohtaisesti. Myös kotoa olen aina saanut jos en varsinaista kannustusta niin ainakin tukea kaikessa mihin ryhdyn.\nIkävin muisto on ehkä lukioajalta. Olin silloin vuoden vaihto-oppilaana USAssa ja tein kaikki Suomen opinnot kahdessa vuodessa, kun en halunnut jäädä pikkukylään kaverien lähtiessä opiskelemaan. Abivuonna rehtori kutsui minut luokseen ja kertoi olevansa huolissaan selviäisinkö opinnoista ja neuvoi vaihtamaan pitkän matikan lyhyeen. Onneksi en kuunnellut, kirjoitin E:n pitkästä matikasta ja päädyin opiskelemaan TKK:lle.\nJälkeenpäin olen usein miettinyt, mihin sitä olisi elämässä päätynyt, jos olisi kuunnellut kaikkia epäilijöitä. Ja pohtinut sitä, miten pienillä asioilla voi olla niin iso vaikutus ihmisten elämään. Jos sitä pystyisi itse olemaan vain se positiivinen vaikuttaja, joka kannustaa muita eikä edes vahingossa vähättele. Tavoittelun arvoista!\nPurkutaide – Taiteen kotitalo\nkeskiviikko, 14 huhtikuun, 2021\nReason for Season 9 vuotta\nmaanantai, 18 tammikuun, 2021\nNoblessner – Tallinnan trendikkäin\nsunnuntai, 16 elokuun, 2020\nsunnuntai, 19 heinäkuun, 2020\nMinne tänä kesänä risteillään?\nmaanantai, 6 heinäkuun, 2020\n#nextdestinationhealth #suomi100 #suomiretki Algarve auringonlasku Australia Bahama Bangkok bloggaaminen Helsinki hotellit hyvinvointi islanti Iso-Britannia joulu joulukalenteri 2017 kahvilat Kallio Kankaanpää Karibia katutaide koronavirus kotimaa Lontoo Malesia Mallorca matkahaaveet oikeudenmukaisuus Phuket Portugali ravintolat risteily Rovaniemi Singapore SoMe Suomi Sydney Tallinna Thaimaa Tukholma Turkki Turku Tšekki Viro Yhdysvallat


Rinkka ja nojatuoli: Jo Nesbø: Torakat\nLuinpas vihdoin ensimmäisen Harry Hole –dekkarini. Ja hyvähän se oli, onneksi on vielä monta jäljellä! Tässä kirjassa Hole matkustaa Bangkokiin selvittämään suurlähettilään murhaa. Diplomaattipiireissä ei olla niin tarkasti totuuden päälle ja kaupungin omat vitsaukset, kuten oopiumluolat ja rikollisjärjestöt tekevät tutkinnasta omasta puolestaan jännittävää.\nHole tuntuu melko tyypilliseltä nykydekkarin sankarilta. Hän on älykäs, mutta aika kujalla oman elämänsä ongelmien kanssa, erityisesti alkoholin. Pidin hänestä kuitenkin kovasti. Thaimaan kuvauksesta en enempiä osaa sanoa, koska en juurikaan paikasta tiedä. Tarina tuntui kuitenkin dekkarimittapuulla uskottavalta. Lisäksi tutkintaa johtava Liz ja muut thaimaalaiset poliisit tulevat juuri tarpeeksi tutuiksi ollakseen mielenkiintoisia. En malttanutkaan jättää tarinaa kesken, vaan lukaisin kirjan päivässä.\nJo Nesbø: Torakat (Johnny Kniga, 2010)\nLähettänyt Nellu klo 8.18\nJassu / Hurja Hassu Lukija 26. elokuuta 2016 klo 10.10\nMinä en harmikseni ole vielä ehtinyt Harry Holen pariin, mutta Nesbon Verta lumella -sarjan jälkeen odotan niiden lukemista innolla!\nNellu 28. elokuuta 2016 klo 14.28\nMinä taas nappasin kirjastosta vahingossa mukaani Verta lumella -sarjan kakkososan, enkä siis ole vielä päässyt sitä aloittamaan. Odotan siis puolestani sitä! :)\nJassu / Hurja Hassu Lukija 30. elokuuta 2016 klo 18.06\nOooh mukavia lukuhetkiä!\nVuorista ja vedestä\nTour du Mont Blanc – tai kuinka opin, että vuoret ...\nYorro Yorro ja pikavisiitti Grönlantiin


Kesäskaba nuorille: Tee liikennevideo televisioon ja voita pudotus jäihin tai munkkikahvit poliisin kanssa | Uusimaa\n28.6.2012 - 13.52\nKesäskaba nuorille: Tee liikennevideo televisioon ja voita pudotus jäihin tai munkkikahvit poliisin kanssa\nOman kisavideon voi tehdä vaikka mopoilusta. Videossa tärkeintä on idea, ei tekninen taituruus.\nOletko sinä liikenneturvallisuuden jamescameron vai sofiacoppola? Jos olet 13-25-vuotias nuori, tee oma videosi mopoilun tai vesillä liikkumisen turvallisuudesta ja saa oma videosi TV:hen.\nNäin markkinoi Liikenteen turvallisuusvirasto Trafi nuorille suunnattua kesäskabaa.\nVideossa tärkeintä on idea, ei tekninen taituruus.\nVoittajat saavat palkinnoksi myös vapaavalintaisen elämysmatkan. Nuoret voivat valita lähtevätkö he venepoliisin matkaan partiokeikalle, liukkaalle radalle liikenneopettajan kanssa vai tutustuvatko merikarhun arkeen jäänmurtajalla.\nMahdollisuutena on myös hallittu putoaminen jäihin, historiallinen majakkamatka tai ratsia ja munkkikahvit Liikkuvan poliisin kanssa.\nVideoskaba on jo parhaillaan käynnissä osoitteessa www.elakoon.fi/videoskaba.\nKilpailutöitä voi jättää aina heinäkuun loppuun asti. Kilpailuun jätettyjä videoita voi äänestää koko kilpailun ajan ja eniten ääniä saaneet pääsevät mukaan myös finaaliäänestykseen, jonka osallistujat julkaistaan elokuun puolivälissä.\nTarkemmat osallistumisohjeet ja nuoria sparraamaan lähteneiden ohjaajien vinkit osoitteessa www.elakoon.fi/videoskaba/kuinka-osallistun.\nEläköön nuoret -kampanja on osa monivuotista Eläköön-liikenneturvallisuuskampanjaa, jonka tarkoituksena on kannustaa ihmisiä toimimaan liikenneturvallisuuden puolesta ja tehdä liikennekulttuuristamme vastuullisempaa.\nLaajasti viranomais- ja järjestötahot yhdistävä Eläköön-kampanja sisältää kaikki liikenne- ja liikkumismuodot, tie- ja vesiliikenteen lisäksi siis myös raideliikenteen, ilmailun ja ylipäätään ihmisen liikkumisen kokonaisuudessaan.\nKampanjassa ovat mukana Trafi, Liikennevirasto, liikenne- ja viestintäministeriö, sosiaali- ja terveysministeriö, poliisi, Liikenneturva, Autokoululiitto, Allianssi, Opetushallitus, Rajavartiolaitos, Suomen Meripelastusseura, Suomen Partiolaiset, SOSTE Suomen sosiaali ja terveys ja Suomen Uimaopetus- ja Hengenpelastusliitto.


AlmaVet kouluttautuu ja klinikka on kiinni 1.-2.12.2016 - Eläinklinikka AlmaVet - Aitoa läsnäoloa ja välittämistä\nEläinlääkärin ja eläintenhoitajan ammatti on jatkuvaa kouluttautumista. Eläinlääketiede kehittyy, ja siinä kehityksessä haluamme olla mukana! Koulutukset, kokemuksien jakaminen muiden kanssa ja vierailut muilla klinikoilla ovat poikkeuksetta antoisia ja aina matkaan tarttuu jotain uutta, mikä kotiklinikalla otetaan käyttöön. Haluamme taata parhaan palvelun ja lämminhenkisen asiakaskokemuksen, jonka luo osaava henkilökunta.\nEläinlääkäri Suvi ja hoitaja Arja vierailivat viime viikolla Tampereella Eläinystäväsi Lääkärin hienolla klinikalla Juha Kallion ja Juliska Haapanen-Kallion vieraina. Juha koulutti meitä uusiin röntgenkuvaustekniikoihin, jotka ovat rantautuneet aikoinaan Suomeen hänen kauttaan. Tekniikat vähentävät kiinnipitämisen tarvetta kuvauksissa, ja tämä vähentää henkilökunnan altistusta röntgensäteilylle. Teippauksen avustuksella suoritettu lonkkakuvaus vähentää ristisiteisiin kohdistuvaa rasitusta lonkkakuvauksessa, tämän merkitystä ortopediaan perehtynyt Juha korosti.\nKuulimme myös, että Kennelliitto alkaa lausua olkanivelten röntgenkuvia virallisesti vuoden 2017 alusta, ja vertailimme olkanivelkuvauksen tekniikoita. Koulutus oli antoisa, ja Juhakin totesi AlmaVetin röntgenkuvausten olevan melkoisen taitavissa käsissä 🙂\nMarras-joulukuun vaihteessa eläinlääkinnän ammattilaiset kokoontuvat Helsinkiin Eläinlääkäripäiville, joka on maan suurin vuosittainen alan täydennyskoulutustapahtuma. Aiheet ovat tänä vuonna erityisen mielenkiintoisia, joten päätimme laittaa kahdeksi päiväksi ovet kiinni ja kouluttautua porukalla. Klinikka on siis suljettu to 1.- pe 2.12. Nettiajanvarauksemme palvelee 24/7.\nEdellinen kohta AlmaVet goes mobile\nSeuraava kohta Laske kanssamme päiviä jouluun! AlmaVetin Joulukalenteri 2016 on täynnä hyvää tuovia asioita – lemmikkisi parhaaksi.


Ansa | Keskusta\nContinue chat with Ansa\nStart new chat with Ansa\n"yeah i got no caption so use your imagination"\nSähköposti yksinainenkulkijaav@gmail.com Kotisivu delmonthorses.wixsite.com/delmont\nPosts made by Ansa\nO: piirroskotiin eri kokoisia ja näköisiä puoliverisiä\nPienen mietinnän jälkeen tulin päätökseen siitä, minkä näköistä ja minkälaista puoliveristä haluan vielä täydentämään tämän hetkistä katrasta. Tarkoituksena on saada omalle tallille juuri ne oikeanlaiset hevoset, että suunnitelmat toteutuisivat haluamallani tavalla. Etsinnässä ei ole siis mitään tavanomaisia ratsuja millä pääsee humputtelemaan. Ei vainkaan. Vaan nyt olisi etsinnässä kilparadoille kykeneviä laadukkaita ratsuhevosia.\nTalli mihin hevoset pääsevät asumaan on laadukas puitteinen Suomen maaperällä sijaitseva Hoviahon talli. Hoviahon tilukset ovat hyvin laajat mihin kuuluu loistavat maastot, Aholan järvi rantamökkeineen, tyylikäs kartanorakennus, maalaishenkinen tallirakennus kaksin kappalein ja paljon muuta! Hoviahon talli on moderni, mutta maalaishenkinen paikka missä on pyritty saavuttamaan myös ulkonäöllisesti lämminhenkisyys.\nHoviaho on vielä keskeneräinen projekti ja vasta aloittamassa taivaltaan. Sivut eivät siis ole vielä valmiit sillä kaikki tulee olemaan kaikkineen kuvineen ja teksteineen täysin valmiita, ennen kuin ovet avataan vieraille. Jokaisella hevosella on kuitenkin väliaikaiset sivut ennen kuin siirrän ne Hoviahon sivuille ja näin ollen nämä uudetkin tulokkaat saavat väliaikaisesti itsellensä toiset sivut.\nJos sinulla on jonkin sortin puoliverinen mikä vastaa kriteereitä ja haluat sen tarinapainotteiseen piirroskotiin missä yksikään hevonen ei jää vähemmälle huomiolle, missä hevonen pääsee valmentautumaan ja kilpailemaan, ja jonka elämää pääsee seuraamaan foorumipohjalta tarinoiden sekä kuvien saattelemana. Niin ehdota ihmeessä juuri sinun hevosta Hoviahon talliin!\nMINKÄLAISTA HEVOSTA ETSIN?\nSillä ei varsinaisesti ole väliä onko se vaikka holstainer, suomalainen puoliverinen, Oldenburg tms. Mitään kovinkaan raskasta en ole kuitenkaan etsimässä, että se on ainoa rajoitus.\nNuori, musta, tamma, painotus kouluratsastuksessa\n(mielellään ei kilpailtu)\nPunaruunikko, siro, tamma, painotus esteratsastuksessa\nIso, punaruunikko, ori, painotus, painotus kouluratsastuksessa\nIso, ruunikko, tamma, painotus esteratsastuksessa\nRE: Myydään suvuton holstein ori\nJos tämä on vielä myynnissä, niin Rudbrandtini voisi kiinnostaa minua. Pääsisi yksityiseksi tarinakotiin ja saisi itselleen piirretyt kuvat. Myöhemmin luvassa olisi valmentautumista ja kisaamista, mutta alku olisi hieman hitaampi. Hevonen saisi omat kattavat sivut ja ei todellakaan jäisi nurkkaan pölyttymään.\nRE: VRL-tunnuksen tyhjentelyä (m: pv)\nMä voisin ottaa Kallen itselleni yksityiseksi? Saisi piirretyt kuvat itsellensä, valmentautumista ja kilpailemista sekä tarinointia luvassa.\nMinulta löytyisi kiinnostusta Waywickiin ja Itsmaprecioussiin. Molemmat pääsisivät näin alkuun yksityisiksi tarinakäyttöön ja myöhemmin, kun saan oman projektini valmiiksi, niin siirtyisivät omalle piirrostallille. Eli tulevaisuudessa kilpaillaan, hevoset saavat lisää kuvia ja omat päiväkirjat, mihin tarkoitus kirjoittaa säännöllisesti. Molemmat saavat omat siistit sivut ja pääsevät olemaan aktiivisesti käytössä.\nRE: Piirretään ilmaiseksi inspiksen mukaan (+valmis line welshb laukka)\nTuo kolmos line mulle? Mulla yksi pieni puoliveritamma kaipailisi kuvia itsellensä ja tuo olisi enemmän kuin täydellinen sille! Itse olen niin laiska tekemään linejä ja väritys on mulle enemmän mieluisempaa hommaa. Eli toki jos kiinnostaa tehdä lisää linejä pienikokoiselle puoliveritammalle niin saa tehdä! Tulee sellaiselle hopeanmustalle todella ilmekkäälle tammalle.\nM: ratsastuskuvia € (+ muutama sh-kuvapaketti)\nK U V A M Y Y N T I\nJokaisessa linkissä on kaksi kuvaa näyttönä ja lisää saa kysymällä. Hinnoista sovitaan tapauskohtaisesti, mutta pakettien hinnat pyörivät 2-8€ paikkeilla riippuen kuvien määrästä. Ostettuaan kuvat, ne saa vapaasti käyttöönsä ja tekijänoikeuksiin kuvanottajaksi täytyy merkitä Hanna Lindberg. Kuvia ei saa kuitenkaan myydä eteenpäin ja jos kuvat siirtyy hevosen mukana toiselle omistajalle, täytyy siitä ilmoittaa minulle.\nOsa kuvista on täysin muokkaamattomia. Kuvien ostaja saa itse päättää haluaako kuvat alkuperäisinä vai muokattuina. Laatu ei palvele imgurissa, jonka takia kuvat saattavat olla alkuperäistä huonomman näköisiä.\nKuvien kopiointi ja niiden ottaminen käyttöön ilman lupaa sekä rahallista korvausta on ehdottomasti kielletty.\ntummanpunarautias liinaharja wC-t.\nliinaharjainen punarautias sh-o.\nRE: M: Linet eurolla tai kahdella (& toiveita kuullaan)\nItselläni olisi tarve puoliverioreille. Sekä koulu-, että estepainotteisia.\nRE: M: Sh-rakenteita €\nMä voisin haluta Ypäjän Arskan rakenteen pääkuvineen jos on vielä vapaana.


Kokemusurheilu – Wikipedia\nKokemusurheilu on suhteellisen uusi urheilumuoto, jonka idea on yhdistää kaikkien erilaisien extreme- ja elämyslajien kokeileminen. Tarkoitus siis ei ole harrastaa mitään tiettyä, vaan laji perustuu monipuoliseen harjoitteluun ja sitä kautta mahdollisuuteen kokeilla mahdollisimman monta lajia. Urheilumuoto on suunnattu kaiken tasoisille ihmisille ja myös siten eroaa oleellisesti perinteisestä extremeurheilusta, jossa lajeihin usein liittyy vuosien pitkä harjoittelujakso vaarallisuuden lisäämiseksi.\nKokemusurheilija saattaa saman toimintavuoden aikana esimerkiksi harrastaa ääriurheilun puolelta laskuvarjohyppyä ja elämyslajien puolelta laitesukellusta. Perinteisien kestävyyslajien puolelta ensimmäinen puolimaraton, tavallisien lajien puolelta baletti ja lopuksi matka Yhdysvaltoihin vaeltamaan johonkin suureen kansallispuistoon. Lajille onkin ominaista, että kaikkia lajeja harrastetaan juuri aloittelijatasolla ja esimerkiksi ensimmäisen laskuvarjohypyn kautta päästään voittamaan itsensä. Lajin kautta jotakin tiettyä lajia kokeillut henkilö saattaa löytää oman lajinsa, johon hän jatkossa keskittyy enemmän monen lajin kiertämisen sijaan.\n2 Toiminta maailmalla\n3 Toiminta Suomessa\nUsean asian kokemisesta elämässä kirjoitti jo vuonna 1902 Cecil Rhodes kuolinvuoteellaan. Hän oli elämässään saavuttanut timantteja ja menestystä, mutta ennen kuolemaansa hän listasi 10 asiaa jotka kaikkien pitäisi kokea elämässään. Silloin hänen listaansa kuului mm. laskuvarjohyppy, maailmanympäri matkustaminen ja pyhiinvaelluksen tekeminen. Aiheeseen kirjoitetussa materiaalissa usein vedotaankin juuri kuoleman läheisyyteen ja sitä kautta ajatukseen hetkessä elämisestä.\nPalveluiden tarjoajat vetoavat usein fraasiin ”mitä sinun pitää tehdä ennen kuin kuolet”. Aiheesta on julkaistu elokuva vuonna 2007, nimellä ”The Bucket List”. Historian enemmän filosofisesta otteesta laji on mennyt koko ajan enemmän itsensä voittamista kohti, vaatien enemmän ja enemmän myös perinteisen urheilun omaista fyysistä harjoittelua. Tästä hyvä esimerkki on avaruusmatkailun vaatima harjoittelujakso.\nKokemusurheilu-nimi juontaa suomen kieleen juurensa englannin kielisestä nimestä experience sport. Tiettävästi nimeä on käyttänyt ensimmäisenä vuonna 2006 Portugalissa perustettu Experience Sport Academy.\nToiminta maailmalla[muokkaa | muokkaa wikitekstiä]\nMaailmalla on useita kokemusurheilua tarjoavia tahoja. Useimmat näistä kuitenkin toimivat kaupallisin tarkoituksin. Valikoimassa on esimerkiksi erilaisilla armeijan laitteilla ajaminen (panssarivaunu, hävittäjä, sukellusvene), perinteisien extremelajien harrastaminen erikoisella tavalla (sukellus haiden kanssa, laskuvarjohyppy suuren vuoren päälle) ja osallistumisoikeus maailman suurimpaan maraton –tapahtumaan. Lisäksi Internetissä on yhteisöjä joissa eri kokemuksien vaikutuksesta voi äänestää.\nToiminta Suomessa[muokkaa | muokkaa wikitekstiä]\nLajia Suomessa edustaa Sport Club Forsal, vuonna 2007 perustettu tamperelainen urheiluseura. Seuran päälaji on kokemusurheilu, mutta sen lisäksi toimintaan kuuluu muun muassa seikkailu-urheilua, urheiluvalmennusta ja maratonharjoittelua. Seura kertoo olevansa 2000 –luvun urheiluseura, jossa tarkempi urheilulaji tai tietynlainen kiinteä sitoutuminen ei ole tärkeää. Seuran päämäärää on terveellinen elämä ja intohimo omaa toimintaa kohtaan.\nYrityksien puolelta kuuluisin, hieman vastaavaa toimintaa aktiivisesti järjestänyt taho on Louder (entinen Elämystaikurit). He käyttävät toiminnasta termiä ”elävä markkinointi”.\nKymmenen asiaa jotka tehdä ennen kuolemaa\nExperience Sport Academy-kotisivu\nSata asiaa jotka tehdä ennen kuolemaa\nMitä haluat tehdä ennen kuolemaasi-sivusto\nNoudettu kohteesta https://fi.wikipedia.org/w/index.php?title=Kokemusurheilu&oldid=11572981\nSivua on viimeksi muutettu 2. toukokuuta 2012 kello 11.09.


Helsinki Zen Center sijaitsee ydinkeskustassa, Kalevankadun terassimaisella kävelykadulla, lähellä Stockmannin tavarataloa. Korkeat ikkunat ovat lounaaseen ja päästävät paljon valoa tilaan. Tumma puinen lattia on siperiankuusesta. Vuokraamme 144 neliön tilojamme päivisin ja viikonloppuisin.\nNoin 12 m2 työhuoneessa on työskennellyt päivisin mm. shiatsu-hierojia ja jäsenkorjaaja.\nKeittiössä on mikrouuni, keittolevy, kahvinkeitin ja vedenkeitin. Tiloissa on lisäksi sohvanurkkaus noin 10 hengelle, 2 WC:tä, pukutilat sekä tilava eteinen.\nSalissa on tilaa uusille, eheyttävän toiminnan parissa työskenteleville ammattilaisille ja yhdistyksille. Salin viikonloppuvuokra on 250 euroa, arkisin 35 €/tunti. Salin voi vuokrata myös kertaluontoisesti. Kysy vapaita tiloja ja muita hintoja sähköpostilla: , tai puhelimitse: 045 235 2871. Vuokraukset otetaan vastaan sähköpostitse.\nSalin (zendo) varaukset\nVoit hakea vapaita aikoja alla olevasta kalenterista.


Palveluksessanne: helmikuuta 2015\nSovellustukea parhaasta päästä\nHelsingin kaupungilla on käytössä Ahjo-järjestelmä. "Ahjo-järjestelmä on Helsingin kaupungin asianhallintajärjestelmä, johon talletetaan viranomaisten toiminnan julkisuudesta annetun lain (621/1999) velvoittamat ja viranomaisen toiminnassaan tarvitsemat tiedot vireillä olevista ja jo ratkaistuista asioista."\nKäytännössä kaikki kaupungin ja esimerkiksi sen virastojen esitykset ja päätökset tehdään ko. järjestelmässä. Järjestelmästä voi olla montaa mieltä. Luulen kuitenkin , etten ole ainoa, jonka mielestä käyttäjän ääntä ei ole hirveästi kuunneltu, kun ko. ohjelmaa on tehty.\nOmassa virastossani on kaksi Ahjon pääkäyttäjää, jotka ovat saaneet selkeytettyä mutkikasta sovellusta ja sillä työskentelyä. Tässä viisi kohtaa joilla he ovat helpottaneet ko. sovelluksen käyttöä ja parantaneet käyttäjäkokemusta.\n1. He ovat tehneet hyvät ja selkeät Ahjo-ohjeet.\n2. Heiltä on tarvittaessa helppo kysyä apua Ahjon käytössä. He auttavat aina erittäin ystävällisesti ja hyvällä huumorilla Ahjoon liittyvissä asioissa.\n3. He järjestävät hyviä Ahjo-koulutuksia.\n4. He tiedottavat Ahjoon liittyvistä asiosta.\n5. He ovat tarkkoja, huolellisia ja luotettavia esim. päätöspykäliin liittyvissä asioissa. Varmistavat, että asiat on varmasti teknisesti ym. oikein ja näin varmistavat sekä viraston että valmistelijan onnistumisen.\nPeukku hyvästä palvelusta.\nTunnisteet: asiakaspalvelu, Helsingin kaupunki, huumori, hyvä palvelu, julkinen palvelu, käyttäjäkokemus, luotettavuus, sovellus, ystävällisyys\nKeskiviikkona Ylen aamu-tv:ssä esiintyi D.S.G räpkokoonpano, jonka jäsenistä kaksi on vielä vankilassa. He esittivät oman kappaleensa. Esityksen jälkeen toimittaja haastatteli esiintyjiä. Korvaani särähti, kun bändiltä udeltiin, miltä tuntuisi esiintyä Stadionilla?\nAjattelin, että miksi muka pitäisi päästä Stadionille. Minusta ainakin on hienoa, että tämä kokoonpano on saanut tehtyä hienon kappaleen. Hienoa on sekin, että he ovat päässeet telkkariin. Harva orkesteri pääsee televisioon esiintymään. Tietysti toivon, että kyseiset räppärit menestyvät ja voisivat jopa elättää itsensä musiikilla, vaikka harva siihen pystyy. Tietysti he saisivat täyttää Stadionin, mutta tämä juttu on mahtava jo sellaisenaan.\nMinusta on hienoa, että räp-musiikista on tullut itseilmaisun kanava vankilamaailmaankin. Musiikki, kuten muukin taide auttaa käsittelemään ja kanavoimaan tunteita. Samalla räpin tekeminen auttaa löytämään omaa paikkaa yhteiskunnasta. Räpin tai minkä tahansa musiikin tekeminen on yhteis- ja ryhmätoimintaa. Itsensä voittaminen oman tarinan kertomisella ja esiintymään uskaltautuminen, ulkopuolinen myönteinen huomio ja julkisuuskin ovat varmasti ihmisille hyväksi. Varsinkin niille, joilla on ollut paljon kurjia kokemuksia.\nJonkinlaisena itsetunnon kasvuna ja takaisin antamisena tai hyvittämisenä voi nähdä sen, että D.S.G on menossa tekemään räppiä yhdessä kehitysvammaisten räppiryhmän kanssa. Heidän on tarkoitus tehdä myös Lastenklinikan syöpäpotilaille oma räppi.\nVankiloissa on tehty ennenkin muun muassa räppiä, kuten Pykälässä-kappale. Se syntyi Hämeenlinnan vankilan musiikkityöpajassa. Pykälässä-räpin tekoa ohjasi teatteriopettaja Annukka Valo.\nMyös lastenkodeissa on tehty räppiä. Helsingissä nuorten kanssa musiikkia ovat tehneet ainakin Tommy Lindgren, Asa, Steen 1 ja muistaakseni Palefacekin.\nHienoja taide- ja kulttuurilähtöisiä hankkeita on vankilassa tehty myös teatterin keinoin. Hämeenlinnassa kahdeksan naisvankia teki vuonna 2009 yhdessä ammattiohjaan kanssa Hämeenlinnan kaupunginteatterin suuressa salissa esitetyn Punahilkka-näytelmän. Viime vuonna Sörnäisten vankilan pitkäaikaismiesvangit tekivät näytelmän Seitsemän broidia Sipoosta. Kovia ja hienoja juttuja ja harmittaa kun itse en nähnyt niitä.\nVaikkei vankeinhoitoa voi oikein palveluksi kutsua, niin mielestäni taide- ja kulttuuri - räppi, teatteri, kirjoittaminen - voisi hyvinkin toimia juuri oikeanlaisena palveluna vangeille tai ainakin osalle heistä. Ainakin, jos halutaan että vankilan tehtävänä olisi jokin muu kuin tuomitun päätyminen entistä syvemmälle rikollisuuden maailmaan.\nKuvakaappaus Yle.fi -sivuilta olevalta videolta.\nTunnisteet: hyvinvointipalvelu, lastensuojelu, palveluiden kehittäminen, sosiaalipalvelu, taide- ja kulttuuri, teatteri, vangit, vankila\nLastensuojelu ja rohkeus puuttua väkivaltaan\nViime päivinä on Helsingin Sanomissa kirjoitettu lastensuojelun palveluista. Eilen (HS 10.2.2015) kirjoitettiin siitä, kuinka moni lastensuojelun sosiaalityöntekijä on pääkaupunkiseudulla epäpätevä ja tänään (HS 11.2.2015) kirjoitettiin surullisesta 8-vuotiaan helsinkiläisen Vilja Eerikan tapauksesta. Jälkimmäisen kirjoituksen näkökulmana oli se, kuinka monta viranomaista oli tekemisissä nuoren tytön kanssa ja silti virkamiehet eivät voineet estää kotona tapahtunutta tytön murhaa vuonna 2013.\nOlin vuosina 2011 - 2012 mukana laajassa Helsingin lastensuojelun muutoshankkeessa, jossa kuvattiin lastensuojelun asiakkaiden tarpeet ja tehtiin kehittämisen pohjaksi näitä tarpeita vastaavat palveluiden kuvaukset. Kuvattiin esimerkiksi se, miten pitäisi toimia, kun törmää lapseen kohdistuvaan väkivaltaan. Asiakastarpeita varten tutkittiin myös asiakastietoja. Näissäkin tiedoissa tuli vastaan se, miten paljon lapset joutuvat kokemaan väkivaltaa muun kaltoinkohtelun lisäksi.\nVäkivalta ja väkivallan kohtaaminen ovat ns. lastensuojelun ilkeitä ongelmia ja väkivaltaan puuttuminen on henkisesti vaikeaa. Väkivaltaan puuttuminen vaatii lastensuojelun työntekijöiltä rohkeutta nähdä ja puuttua siihen ja samalla se vaatii koko organisaatiolta rohkeutta tukea väkivaltaan puuttumista. Tähän rohkeuteen ja taitoon puuttua väkivaltatilanteisiin vaikuttaa myös työntekijöiden kokemus ja ammatillinen pätevyys, mutta myös se, että organisaatiossa on tukea ja osaamista väkivallan kohtaamiseen. Asenne, että tähän meidän on puututtava.\nVäkivalta ja mahdolliset väkivallan merkit pitää aina ottaa erittäin vakavasti. Tätä pitää varmasti vielä koko Suomen lastensuojelussa parantaa. Minusta väkivaltaan puuttumisen pitäisi olla ihan omana palveluna lastensuojelussa - ainakin suurissa kaupungeissa. Palvelu, joka tukisi lapsesta vastaavaa lastensuojelun sosiaalityöntekijää työssään ja kääntäisi sen viimeisenkin kiven, jotta lapseen kohdistuva väkivalta loppuu.\nHelsingissä oli vuonna 2013 yhteensä lähes 11 200 lastensuojelun asiakaslasta. Se on ihan hirveä määrä lapsia. Lapsia joilla on kokemuksia erilaisesta kaltoinkohtelusta. On selvä, että usealla on kokemusta myös väkivallasta, joko uhrin tai tekijän - tai molempien.\nJokainen väkivallan teko rikkoo ihmistä pysyvästi. Väkivalta siirtyy useammin kuin on siirtymättä sukupolvelta toiselle.\nMikä onkaan lapsen käyttäjäkokemus sosiaalityöstä, joka ei puutu lapsen kokemaan väkivaltaan? Eikö jokainen väkivallan tekijä toivoisi että ei rikkoisi omaa lastaan?\nLähettänyt PALVELUKSESSANNE klo 10.29 Ei kommentteja:\nTunnisteet: asiantuntija, Helsingin kaupunki, hyvinvointipalvelu, käyttäjäkokemus, lapset, lastensuojelu, oppiminen, sosiaalipalvelu, yhteistoiminnallisuus\nPitkäaikainen haaveeni toteutui päästessäni 1,5 vuotta sitten opiskelemaan ammatilliseksi opettajaksi Haaga-Helian ammatilliseen opettajakorkeakouluun. Viime jouluna sain paperit ulos.\nKun mietin ammatillista opettajan koulutusta palveluna tai omina käyttäjäkokemuksina, nousee mieleeni kolme asiaa: henkilökohtainen kehittymissuunnitelma, ohjaava opettaja ja pienryhmä.\nEnnen kuin varsinainen opetus alkoi, jokainen opiskelija teki oman henkilökohtaisen kehittymissuunnitelmansa (heksin). Heksissä sovitettiin yhteen omia ammatillisia tavoitteita ja kiinnostuksen kohteita sekä ammatillisen opettajan koulutuksen opetussuunnitelman oppimistavoitteita.\nHeksin avulla pääsi miettimään, mistä olen kiinnostunut, mitä tavoittelen ja mistä haaveilen. Samalla tuli peilattua ja konkretisoitua omia tavoitteita opetussuunnitelman tavoitteisiin. Tämä ohjasi minua siten, että opetusharjoittelu, opettajan työn tutkimisen ja kehittämisen sekä syventävien opintojen opinnot suuntautuivat palvelujen, toimintojen ja prosessien yhteistoiminnalliseen kehittämiseen. Varsinkin aikuisten oppimisen pitäisikin aina kytkeytyä tai ainakin yrittää kytkeytyä henkilökohtaisiin tavoitteisiin ja kiinnostuksen kohteisiin.\nKunkin opiskelijan opintoja ohjasi ohjaava opettaja. Meidän 15 hengen ryhmän ohjaava opettaja oli juuri sopiva minulle. Hän antoi tilaa ja kunnioitti oppilaiden ja tässä tapauksessa minun oppimiseni polkua. Tämä lisäsi entisestään vastuunottoa ja innostusta opintoihin. Ohjaavaa opettajaa seuratessa minulle vahvistui käsitys siitä, että jokainen opettaja on ja saa olla omanlaisensa vahvuuksineen ja heikkouksineen.\nKolmas tärkeä opettajakoulutuksen tekijä oli minulle pienryhmän tuki. Meidän viiden hengen pienryhmässä pystyi jakamaan asioita ja varmistamaan esimerkiksi sen, että yksittäisissä tehtävissä on oikeilla reiteillä. Pienryhmältä tuli kehittävää palautetta esimerkiksi opetusharjoittelusta. Työryhmän suljettuun blogiin oli hyvä kirjoittaa eri teemoista ja suodattaa ja reflektoida asioita. Tunnelma ryhmässä oli rento, hauska ja kuitenkin tavoitesuuntautunut. Ryhmän perustehtävänä oli tukea opettajaksi valmistumista.\nTärkeitä tekijöitä ammatillisen opettajan opinnoissa oli juuri oman polun löytäminen, hyvä ohjaava opettaja sekä yhteisöllisyys eli pienryhmä.\nLähettänyt PALVELUKSESSANNE klo 11.02 Ei kommentteja:\nTunnisteet: ammatillinen opettaja, Haaga-Helia, heks, henkilökohtainen kehittymissuunnitelma, käyttäjäkokemus


Oho Live TV - Fiksut (arkisto)\nEtusivu - Live-TV\nVideokuvaus & Mainokset\nEtusivu - Live-TV Arkisto Fiksut (arkisto)\n7. jakso - Hevosurheilu Suomessa ja Virossa\nVieraina Christelle Littunen, esteratsastaja ja Ville Paloheimo, esteratsastaja\nMillaisia urheilumahdollisuuksia Viro tarjoaa Suomelle? Kannattaako suomalaisen lähteä kilpailemaan tai valmennettavaksi Viroon? Entä virolaisen Suomeen? Kannattaako Virosta ostaa hevonen? Fiksujen seitsemmännessä jaksossa käsittelemme hevosurheilun monipuolisia mahdollisuuksia ja keskustelemme myös erilaisista valmennus- sekä kilpailumahdollisuuksista. Haastateltavana Viron yksi parhaimmista kouluratsastajista, Dina Ellermann.\n6. jakso - Työhyvinvointi ja vaihtoehtoinen liikunta\nVieraina Jean Feller (7. Dan ITF taekwondo, Feller Experience) sekä Marion & Marcos Elvilä (Warriors Den)\n”Liikunta on lääke” Miksi työhyvinvoinnilla on merkitystä? Millaisia vaihtoehtoisia liikunnan muotoja on? Mitä työkaluja työhyvinvoinnin parantamiseen löytyy? Mikäli etsit ideoita ja motivaatiota vaihtoehtoisiin liikuntomuotoihin, katso Fiksujen kuudes lähetys. Kävimme innostavan ja motivoivan keskustelun aiheesta, sekä kokeilimme vieraidemme liikkuvuutta. Liikkuvuus ja monipuolinen liikunta on tärkeää, joten kannattaa etsiä itselleen se sopiva liikuntamuoto.\n5. jakso - Moottoripyöräily Virossa\nVieraina Petri Suuronen (toimittaja, eduskuntavaaliehdokas) ja Raivo Kirsipuu (Jõgevatreff)\nMinne kannattaa suunnata moottoripyörällä? Pitääkö Viroon matkustaessa pelätä jotain? Mitä moottoripyörätapahtumia on tiedossa kaudelle 2019? Katso Fiksujen viides lähetys, jossa keskustelemme yhden ulkosuomalaisen ja yhden virolaisen kanssa moottoripyöräilystä Virossa, sen antamista iloista ja millaisia kokemuksia moottoripyörät ovat elämään tuoneet. Mikäli kiinnostuit tulevista moottoripyörätapahtumista Virossa, niin löydät lisätietoa juuri Jõgevatreffistä esimerkiksi osoitteesta www.jogevamc.ee.\n4. jakso - Viron kiinteistömarkkinat\nVieraina Mika Sucksdorff (Uus Maa Kinnisvara), Tanja Paloheimo (Nordic Estates) ja Kyösti Kuure (Maakure)\nKannattaako Virosta ostaa asuntoa tai taloa? Mitä kannattaa pitää mielessä? Millaisia vaihtoehtoja Viro tarjoaa? Keskustelimme kolmen kiinteistövälittäjän kanssa mahdollisuuksista ja pohdimme, mitä Viron kiinteistömarkkinoilla tapahtuu. Mitä tilastot kertovat? Katso Fiksujen neljäs lähetys!\n3. jakso - Virossa opiskelu\nVieraina Nea Sipola, NESU ja Axel Jäntti, Old Town Appro\nMillaista on Virossa opiskelu? Mitä kannattaa ottaa huomioon? Millaisia tapahtumia opiskelun ohella järjestetään? Suomalaiset muuttavat Viroon monesta syystä ja yksi niistä on opiskelu. Sen lisäksi, että Tarton yliopisto tarjoaa arvostettua lääkärin tutkintoa, on esimerkiksi Tallinnassa mahdollista opiskella englanniksi monella eri linjalla. Keskustelemme Fiksujen kolmannessa jaksossa erilaisista vaihtoehdoista, mahdollisuuksista, nykyiset opiskelijat antavat hieman vinkkejä ja mietimme myös sitä, mikä on se suosituin opiskelijabaari.\n2. jakso - Viron matkailu\nVieraina T24.ee päätoimittaja Thea Ekholm, The Baltic Guide-toimittaja Silja Hurskainen ja Luxlimu-yrityksen omistaja Sven Zeider.\nKannattaako Viroon enää matkustaa? Miten mediassa näkyviä tilastoja pitäisi tulkita? Miten virolainen yritys ja suomalainen matkailija voivat löytää toisensa vaivattomasti? Fiksujen toisessa jaksossa käymme intensiivistä keskustelua Viron matkailun tilanteesta, millaisia mahdollisuuksia Viro tarjoaa matkailijoille ja kerromme erilaisia ideoita, mitä tehdä Tallinnassa ja Virossa. Tilastoja ei kannata välttämättä säikähtää, sillä niiden takana saattaa olla täysin järkevä selitys ja Viro odottaa suomalaisia edelleen matkailemaan.\n1. jakso - Suomen eduskuntavaalit\nVieraina kirjailija J.K. Tamminen ja PR Manager Heikki Pihlajamäki.\nMitä voimme odottaa 2019 eduskuntavaaleissa? Tapahtuuko muutos? Olemmeko poliitiikan murroksessa? Fiksujen ensimmäisessä lähetyksessä keskustelimme eduskuntavaalien avainasioista ja mahdollisesta muutoksesta Suomen politiikan kentällä. Media on voimakkaasti vaikuttanut puheenaiheisiin ja tuntuu siltä, että poliitikot ovat pakotettuja vaikeiden kysymysten eteen. Pohdimme vaaleja ulkosuomalaisen näkökulmasta ja siitä, muuttaisivatko ohjelman vieraat takaisin Suomeen vaalitulosten vuoksi - vai voiko olla, että tilanne jää sittenkin samanlaiseksi? Katso ohjelma painamalla vieressä olevaa play-nappulaa.\n© 2019 Daous OÜ. All rights reserved.


Lady Gaga pikkuhoususillaan – hammasrivistö kuin kauhuelokuvasta – Stara\nLady Gaga pikkuhoususillaan – hammasrivistö kuin kauhuelokuvasta\nViihdeuutiset 7.11.2013, 10:00 · Anna Poikkimäki\nPoptähti Lady Gaga on nähty viime päivinä toinen toistaan groteskimmissa asuissa. YouTube Music Awards koki juuri uuden ulottuvuuden popparin tyylivalinnoissa, kun hänet nähtiin paikalla mustassa kauluspaidassa ja kammottavissa tekohampaissa.\nKyseinen tyyli nähdään myös tähden Dope-singlen kansikuvassa. Kuvassa hän esiintyy lierihattu päässään laatikkomallisessa takissa ja alushousuissa. Music Awardseissa alapää oli sentään joten kuten peitelty, sillä paidan helma ei paljastanut liikaa.\nLady Gaga julkaisee ARTPOP-albuminsa 11. marraskuuta. Tähden uutisoitiin vastikään eronneen poikaystävästään Taylor Kinneystä, koska pari ei ehtinyt nähdä toisiaan tarpeeksi. Huhuista kertoi ensin The Sun -lehti, mutta niitä ei ole vielä vahvistettu popparin taholta.


Ei epäröidä, vaan tehdään yhdessä parempi soteYrittajat.fi\n2.3.2018 | 9:39\nViime päivien politiikan puheenaihe on ollut kansanedustaja Elina Lepomäen kriittinen kanta sosiaali- ja terveyspalvelu-uudistukseen. Hän perustelee kantaansa blogitekstissään ja väittää muun muassa, että ”Pienillä toimijoilla ei uudessa sote-ratkaisussa ole edellytyksiä itsenäiselle toiminnalle.”\nOnko näin? Miltä Elina Lepomäen väitteet näyttävät Suomen Yrittäjien näkökulmasta?\nSote ei ole suurten, vaan uudistujien\nElina Lepomäki väittää, että sotesta tulee vain suurten toimijoiden pelikenttä. Hän epäilee, että sote-keskusten saama kapitaatiokorvaus johtaa laadun alentamiseen, alihoitamiseen ja potilaiden valikoimiseen. Ja lisäksi vaarana olisivat lähetteiden tehtailu ja maakunnan maksamien lisäpalvelujen myynti. Hoidon vaikuttavuuskaan ei paranisi, koska vain jo ennestään terveet pääsisivät hoitoon.\nSkenaario vaikuttaa kummalliselta. Kaikki ne toimijat, jotka täyttävät kriteerit, saavat perustaa sote-keskuksen. Tämän voi yhtä hyvin ennustaa lisäävän palvelujen tarjontaa eli parantavan palvelujen yhdenvertaista saatavuutta, mikä on yksi sote-uudistuksen tavoite. Suomessa hyvin toimeentulevat työssä kävijät ovat tällä hetkellä laajasti osana työterveyshuoltoa tarjotun sairaanhoidon piirissä, joten terveiden patoutunutta kysyntää lienee aika vähän. Eli on hyvin todennäköiistä, että peruspalveluita tarvitsevat saisivat niitä paremmin kuin nyt.\nErikoissairaanhoidossa ja sosiaalipalveluissa maakunnan liikelaitoksella on vahva portinvartijan rooli. Siellä arvioidaan palvelun tarve ja päätetään, myönnetäänkö verorahoilla maksettava palvelu. Sosiaalipalveluissa maakunnan oman tuotannon vaihtoehtoina ovat asiakasseteli ja henkilökohtainen budjetti. Niissä laki edellyttää puolueetonta palveluohjausta, jonka toteutumista pitää ehdottomasti valvoa.\nErikoissairaanhoidossa taas lähtökohta on maakuntien oma tuotanto. Eli itselleen ei sote-keskus voi asiakasta lähetteellä siirtää.\nValtaosa asiakkaista ei varmasti ole tyytyväisiä sote-keskukseen, joka ei hoida potilasta kokonaisuutena, vaan pallottaa hänet eteenpäin. Ihminen haluaa tulla hoidetuksi hyvin ja pysyä terveenä. Tutkimusten mukaan esimerkiksi pitkäaikaissairaat arvostavat pysyvää hoitosuhdetta. Siksi uskon, että sote-keskuksina menestyvät ihmisläheiset, kasvolliset sote-yrittäjät, jotka auttavat asiakkaitaan voimaan hyvin. Ja se kannattaa, koska tyytymätön asiakas lähtee pois ja vie rahan mukanaan.\nAinut este pienten sote-keskusten tiellä on valinnanvapauslakiluonnoksessa oleva vaatimus sosiaalihuollon ohjausta ja neuvontaa antavan henkilön työsuhteesta. Sille ei ole perustetta, mutta se vaikeuttaisi huomattavasti pienten sote-keskusten syntymistä. Onneksi virhe on myös helppo korjata ja uskon, että eduskunta viimeistään näin myös tekee.\nAsiakasseteli on pk-yrittäjien etu\nLepomäki kirjoittaa: ”Asiakassetelin ja henkilökohtaisen budjetin kautta rahoitetuissa palveluissa kysymys on riittävän suuresta määrästä palveluja. Pienillä toimijoilla ei ole mahdollisuuksia osallistua palveluntuotantoon itsenäisesti.”\nRehellisesti – en ymmärrä, mitä tämä tarkoittaa. Asiakasseteli ja henkilökohtainen budjetti ovat pk-yrittäjien näkökulmasta hyviä keinoja toteuttaa valinnanvapaus ja järjestää sote-palveluja. Palvelusetelistä saadut kokemukset tukevat tätä näkökulmaa. Tulevaisuudessa asiakas voi asiakassetelillä ostaa esimerkiksi kotihoitoa tai fysioterapiaa maakunnan hyväksymältä tuottajalta. Tuottaja voi olla vaikka yksinyrittäjä.\nSetelimallin onnistumisen edellytyksiä ovat riittävän joustava ja yksinkertainen tuotteistus, maakunnan liikelaitoksen sitouttaminen setelin käyttöön, setelin oikea arvo ja puolueeton palveluohjaus. Kokemukset kertovat, että yhteistyössä palvelutuottajien kanssa tämä onnistuu hienosti.\nMaakunnan vastuu on suuri\nSiinä Lepomäki on oikeassa, että itsehallinnollisella maakunnalla on suuri valta. Maakunta päättää tuottajien hyväksymiskriteerit ja voi asettaa niille lisävaatimuksia. Maakunta myös päättää tuottajille maksettavista korvauksista.\nViisas maakunta ei lisävaatimuksia aseta. Kun sote-yrittäjällä on lupa toimia, pitää sen riittää maakunnallekin. Se on myös maakunnan asukkaiden etu, koska silloin maakuntaan syntyy useita erilaisia, erikokoisia ja erikoistuneitakin sote-palveluja tuottavia yrityksiä.\nKorvaukset ovat maakunnan merkittävin keino ohjata ja kannustaa sote-tuottajia. Valinnanvapauslaki antaa korvauksiin vain raamin. Maakunnalle jää valta päättää ja muuttaa korvauksia. Tehtävä ei ole helppo, mikä ei tarkoita, etteikö sitä pitäisi tehdä ja etteikö siinä voisi onnistua.\nLakiesitys sosiaali- ja terveydenhuollon järjestämisestä vaatii, että maakunnan on järjestettävä sosiaali- ja terveydenhuollon palvelut siten, että asiakkaalla on mahdollisuus valita palvelun tuottaja. Maakunnan olisi siis järjestäjänä huolehdittava siitä, että sote-palvelujen tuottajia on useita. Tätä periaatetta olisi paikallaan vahvistaa kirjaamalla maakuntalakiin palvelumarkkinoiden toimivuudesta vastaaminen osaksi maakunnan järjestämisvastuuta.\nSote-uudistus pakottaa kustannustietoisuuteen\nSote-palvelujen järjestäminen vaatii leijonanosan yhteisistä verorahoistamme. Siksi toiminnan kustannustehokkuus on äärimmäisen tärkeää. Nykyjärjestelmän suurin ongelma onkin, ettei siinä ole pakottavaa kannustinta kustannustehokkaaseen ja laadukkaaseen toimintaan.\nTerveyden ja hyvinvoinnin laitoksen mukaan emme edes tiedä, mikä sote-tuottaja on kustannustehokas vai onko mikään. Kuntien, kuntayhtymien ja sairaanhoitopiirien kustannusten vertailu on mahdotonta.\nEniten kustannuksia aiheuttaa sairaanhoitopiirien tuottama erikoissairaanhoito. Niillä on tällä hetkellä niin sanotusti piikki auki. Kuntaan lähetetään lasku, joka sen on maksettava, oli rahaa tai ei.\nOsana uudistusta ollaan nyt velvoittamassa maakunnat yhteiseen kustannuslaskennan malliin, mikä antaa päättäjille mahdollisuuden johtaa tiedolla sekä selkänojaa vaatia toiminnan tehostamista. Väitän myös, että valtion asettama pehmeä budjettirajoite on varmasti vahvempi kuin kuntien olematon budjettivalta.\nMinulle jää epäselväksi, mitä Lepomäki tarkoittaa kirjoittamalla, että ”maakunnan kannattaa maksimoida kulunsa, jotta seuraavan vuoden määräraha olisi mahdollisimman suuri.” Suhteellisen lyhyttä siirtymävaihetta lukuun ottamatta maakunta ei saa rahaa kulujen mukaan vaan tarveperusteisesti. Minusta se ei kannusta rahojen tuhlaamiseen.\nMaakunnan ei myöskään tarvitse palauttaa rahaa valtiolle, vaan se voi ja sen kannattaisi käyttää rahat asukkaiden hyvinvoinnin ja maakunnan elinvoimaisuuden parantamiseen.\nValinnanvapaus on muutosvoima\nKustannustehokkuuden näkökulmasta valinnanvapaus on uudistuksen tärkein osa. Se on muutosvoima, joka tuo sosiaali- ja terveyspalveluihin terveen kilpailun elementtejä.\nKuten silloisen alivaltiosihteeri Tuomas Pöystin lokakuussa 2015 laatimasta Kilpailun ja kilpailullisen vertailuasetelman merkitys sosiaali- ja terveydenhuollon palveluiden laadulle ja tuotannon taloudellisuudelle -muistiosta selviää, uudemmassa empiirisessä tutkimuksessa on vahvistunut näyttö siitä, että sote-palvelut ovat laajasti talouden yleisten lainalaisuuksien piirissä. Lisäksi kilpailulla on tuottavuuden paranemisen kannalta olennaisissa seikoissa myönteinen vaikutus johtamiseen sekä terveydenhuollon vaikuttavuuteen. Nämä taas johtavat uudistumiseen, innovaatioihin, ja kustannustehokkaampaan toimintaan. Näin saamme enemmän terveyttä samalla rahalla.\nOn sinänsä sääli, ettei tervettä kilpailua haluttu asiakassetelin avulla ulottaa erikoissairaanhoitoon, mutta uskon, että senkin aika vielä tulee. Kokemukset kun ovat osoittaneet, että toimialasta riippumatta kustannustehokkuus paranee terveessä kilpailussa noin 20 prosenttia. Kokemukset palvelusetelistä kertovat samaa myös sote-toimialalla.\nPeruspalveluihin tulee enemmän resurssia, mutta niin pitääkin\nSiinä Lepomäki on oikeassa, että peruspalveluiden saatavuuden paraneminen voi lisätä niiden käyttöä ja näin myös kustannuksia. Toisaalta sote-keskus ei saa korvausta käytön, vaan asiakasmäärän mukaan.\nPeruspalveluiden yhdenvertaisen saatavuuden parantaminen on kuitenkin ollut sote-uudistuksen keskeisiä tavoitteita. Ministeriön laskelmien mukaan sote-keskusten osuus 20 miljardin sote-kustannuksista on noin 2,4 miljardia. Sieltä ei kolmen miljardin säästöjä saada, vaikka toiminta lopetettaisiin kokonaan.\nSäästömahdollisuudet ovat erikoissairaanhoidossa ja hoivapalveluissa. Niiden kustannuksia voidaan alentaa myös sillä, että ihmiset pääsevät ajoissa hoitoon, jolloin vaadittava hoito on kevyempää ja edullisempaa. Ihmiset myös toivottavasti paranevat nopeammin ja pääsevät takaisin töihin tai opiskelemaan, mikä on kansantalouden etu.\nEU:kaan ei osaa ennustaa\nElina Lepomäki tunnistaa sote-uudistuksen kilpailuneutraliteettiin liittyvät ongelmat. Vaikka valinnanvapauslaki pyrkii luomaan tasapuoliset kilpailuolosuhteet, ei kilpailuneutraliteetti ole täydellinen. Onneksi laki antaa Kilpailu- ja kuluttajavirastolle toimivaltaa valvoa asiaa.\nOsin maakuntien päätösten vaikutusten takia Suomen sote-mallin luonne selkenee vasta, kun se on toiminnassa. Ainut varma seuraus Euroopan unionin notifikaation hankkimisesta nyt olisikin sote-uudistuksen viivästyminen vuosilla. Voi olla, että EU löytäisi mallista korjattavaa, mutta Suomen nyky-sote on siinä asennossa, että meillä ei yksinkertaisesti ole aikaa odottaa.\nOn muutekin epärealistista ajatella, että soten ja valinnanvapauden voisi suunnitella valmiiksi paperilla. Nyt on päästävä alkuun. Korjattavaa jää varmasti. Keskeistä onkin sisällyttää ajatteluun herkkyys parantaa sote-mallia heti, kun tarvetta siihen on.\nHallituksen tai viimeistään eduskunnan pitää korjata valinnanvapauslain virhe, joka vaikeuttaa pienten sote-keskusten syntymistä. Annetaan sote-keskukselle tuottaa sosiaalihuollon ohjausta ja neuvontaa ostamalla se toiselta yritykseltä. Ja annetaan samalla sosiaalihuollon ammattilaisille oikeus toimia yrittäjinä. Eduskunnan tulee osoittaa maakuntalaissa maakunnille selkeä vastuu palvelumarkkinoiden toimivuudesta. Tämä vahvistaa järjestäjänä ja tuottajan erottamista maakunnan toiminnassa.\nEduskunnan tulee hyväksyä sote-uudistus ja valinnanvapaus nyt. Toteutetaan suuri hyppäys uuteen nopeasti ja korjataan herkästi kokemusten myötä.\nLopetetaan isojen ja pienten, julkisten ja yksityisten asettaminen vastakkain. Kaikkia tarvitaan, mutta sote-uudistuksen ei kuulu olla kenellekään automaattinen lottovoitto. Menestyksen pitääkin vaatia työtä ja uudistumista. Asiakkaan valinnanvapaus luo uudistumiselle on kunnon kannustimen.\nsote sote-uudistus sosiaali- ja terveyspalvelu-uudistus valinnanvapaus palveluseteli asiakasseteli henkilökohtainen budjetti sote-keskus erikoissairaanhoito perustevreydenhoito hoiva


Kunniaa Oivan pojalle - Urheilu - Turun Sanomat\nKunniaa Oivan pojalle\nUrheilu | Turun Sanomat | 11.12.2008 1:30 | 0\n29-vuotias Oiva Ahtisaari osallistui kotikaupungissaan Viipurissa Kalevan kisojen 800 metrin juoksuun elokuussa 1937.\nHänestä oli tullut isä vähän toista kuukautta aikaisemmin, joten luultavasti Martti Oiva Kalevin yölliset itkut selittävät melko vaatimatonta aikaa 2.05. Sillä ei päässyt loppukilpailuun.\nOivan isä Frank Immanuel Adolfsen oli Suomessa syntynyt norjalainen, joka sai itselleen ja perheelleen Suomen kansalaisuuden vuonna 1929.\nOiva oli jopa niin suomalainen, että hän muutti nimensä Ahtisaareksi vähän ennen Viipurin Kalevan kisoja.\nHänen suomalaisuutensa testattiin pian alkaneessa sodassa, mihin hän osallistui Suomen armeijan sotilasteknikkona.\nPerhe kuitenkin siirrettiin sodan jaloista Kuopioon. 1970-luvulla kuolleella Oivalla oli varmastikin jo selvä käsitys Martin neuvottelukyvyistä, mutta tuskin isä arvasi poikansa nousevan vielä Suomen kymmenenneksi presidentiksi ja Nobelin rauhanpalkinnon saajaksi.\nNiissä vuoden 1937 Kalevan kisoissa ehkä kohutuin tähti oli Turun Urheiluliittoa edustanut Aarne "Aki" Tammisto . Aki voitti kaikki sileät pikamatkat 100 metriä, 200 metriä ja 400 metriä. Hän oli tullut pari vuotta aikaisemmin Turkuun siirtyäkseen TUL:n seurasta Varkauden Tarmosta Turun Tovereihin, mutta pari päivää Turussa asuttuaan Aki liittyikin yllättäen SVUL:n alaiseen Turun Urheiluliittoon. Tämän siirron ansiosta hän pääsi mukaan Berliinin olympiakisoihin 1936.\nAki oli ollut alle 3-vuotias menettäessään oman isänsä "Huruslahden arpajaisissa", kuten Varkauden vuoden 1918 kostoteloituksia kutsuttiin. Varkauden suunnalla elävän legendan mukaan joka kymmenes punakaartilainen ammuttiin tuolloin.\nMyöhemmin Aki Tammisto eteni Turun Sanomien maineikkaaksi toimituspäälliköksi, joka johti lehden toimitusta päätoimittajavaltuuksin.\nMutta tällä viikolla juhlitaan sovittelun mestaria Martti Ahtisaarta, jonka kanssa sain osallistua samaan tohtoripromootioon Jyväskylän yliopistossa vuonna 2000. Täytyy tunnustaa, että silloin en ymmärtänyt arvostaa hänen saamaansa kunniatohtoriutta. Itse kun olin joutunut väittelemään vastaväittäjäni Veijo Hietalan kanssa saadakseni sen tohtorin hatun. Ahtisaaren kunniatohtorius perustui päinvastaisiin avuihin, nimittäin diplomatiaan ja neuvottelutaitoon. Suomen historia kyllä todistaa, että ne ovat kaikista taidoista ehkä tärkeimpiä.\nAhtisaaren kohdalla kunniatohtorius on tosin kärsinyt inflaation, sillä hänellä on sama titteli jo ainakin 13 muusta yliopistosta. Veikkaanpa, että hän arvostaa itse enemmän Namibian kunniakansalaisuutta, jonka hän sai vaimonsa kanssa vuonna 1992.


– Meillä kaikilla on intohimo, joka vaikuttaa siihen miten nimeämme lapsemme.\nEsimerkiksi Sadun äiti pitää selvästi lukemisesta ja Ruusun äiti taas puutarhanhoidosta. Tuuli on varmaan saanut nimensä äidin purjeveneharrastuksesta.\nSeuraava artikkeliOhhoh, mitkä pallot! Maisa Torppa ”lenteli” Pärnun uimarannalla


Uusyrityskeskusten vaikuttavuuskysely 2022\nMitä yrityksellesi kuuluu – vastaa ja voit voittaa 1000 €:n arvoisen digikampanjan\nSaat tämän kyselyn, koska olet yrityksesi perustamis- ja/tai alkuvaiheessa käyttänyt oman alueesi Uusyrityskeskuksen tai kehitysyhtiön palveluja.\nKysely on osa Suomen Uusyrityskeskukset ry:n tutkimusta, jonka tavoitteena on selvittää aloittavan yrittäjän palvelujen vaikuttavuutta ja auttaa kehittämään niitä. Tutkimuksen toteuttaa Aluekehittämisen konsulttitoimisto MDI.\nKysymme lyhyesti yrityksesi nykytilasta ja tulevaisuuden odotuksista sekä näkemyksiäsi Uusyrityskeskus-palveluiden hyödyllisyydestä. Vastaaminen kestää alle 10 min. Vastaathan kyselyyn 31.3.2022 mennessä. Jokainen vastaus on tärkeä!\nPääset vastaamaan kyselyyn painamalla oikeassa alakulmassa olevaa Seuraava-nappia.\nKysely toteutetaan anonyymisti, mutta voit halutessasi jättää yhteystietosi ja osallistua arvontaan. Arvomme kaikkien yhteystietonsa jättäneiden vastaajien kesken\n*1000 euron arvoisen digikampanjan Mediatalo Keskisuomalaisen medioissa. Kampanjan voi valita yli 80 mediasta ja tavoittaa paikalliset yleisöt eri puolilla Suomea. Tutustu Mediatalo Keskisuomalaisen valtakunnalliseen mediaverkostoon: Meks.fi\n*5 kpl 100 euron arvoisia K-ryhmän lahjakortteja.\nKiitos jo etukäteen yhteistyöstä ja ajastasi!\nLisätietoja kyselystä ja selvityksestä:\nListan Uusyrityskeskuksista löydät täältä.\n040 536 5747\nVastaukset käsitellään anonyymisti, eikä niitä luovuteta eteenpäin. MDI noudattaa EU:n 25.5.2016 voimaan tullutta tietosuojalakia. Lisää tietoa MDI:n tietosuojakäytännöistä löydät täältä: http://www.mdi.fi/tietosuoja/.


Matkailukesän huipennus tuo miljoonatuotot Turun seudulle – majoitusta yhä tarjolla | Yle Uutiset | yle.fi\n25.7.2016Päivitetty 25.7.2016 09:42\nTurun matkailutoimistoMinna Rosvall / Yle\nTurussa on yhä vapaita hotellihuoneita, vaikka tulevana viikonloppuna Varsinais-Suomeen odotetaan 100 000 kävijää.\nMetsämäessä ravattavien kuninkuusravien lisäksi kaupungissa on samaan aikaan noin sata Swan-venettä miehistöineen ja DBTL-musiikkifestivaali.\nVisit Turun myynti- ja markkinointipäällikkö Satu Hirvenoja kertoo, että hotellihuoneiden myyntiä on porrastettu.\nMessukeskuksessa on jättimäinen ravicamping.\n– Muutamia hotellihuoneita on yhä tarjolla. Majoituspakettien myynti alkoi Joensuussa viime vuoden Kuninkuusraveissa. Siellä myimme 70 prosenttia kapasiteetista, joka meillä oli siellä mukana, kertoo Hirvenoja.\nHirvenoja on tyytyväinen, etteivät turkulaishotellit ole lähteneet ylihinnoittelemaan huoneitaan.\n– Olemme tyytyväisiä yhteistyöhön hotellien kanssa. Usealla muulla paikkakunnalla hinnat ovat nousseet pilviin. Varsinaissuomalaiset hotellinomistajat ovat oikeita bisnesihmisiä, kun pitävät hinnat kohtuullisina.\nTurun seudulle tulee väkeä pelkästään ravien takia 70 000 kävijää. DBTL-festivaali ja Swan-regatta lisäävät väkimäärää.\nKotimajoitukseen tai leirintäalueelle\nJos hotellihuone jää kuitenkin saamatta, majoitusvaihtoehtoja on muitakin.\nJokainen tänne tuleva syö ainakin, jos ei mitään muuta osta.\nMyynti- ja markkinointipäällikkö Satu Hirvenoja kertoo, että matkailutoimisto ei välitä kotimajoitusta. Sitä kuitenkin käytetään näin suurissa tapahtumissa. Raviväki suosii leirintäalueita.\n– Monet tulevat raveihin matkailuautolla. Messukeskuksessa on jättimäinen ravicamping, johon voi majoittua, vinkkaa Hirvenoja.\nKoko alue saa tuloja huippuviikonlopusta\nMatkailutoimistossa on melkoinen kuhina heinäkuussa. Matkailuneuvonnassa käy 2 000 henkilöä päivässä kysymässä neuvoa. Lisäksi turisteja neuvotaan sähköposteilla, puhelimitse ja chatin välityksellä. Satu Hirvenoja neuvoo suunnittelemaan muutakin viikonloppuna kuin majoitusta.\n– Jos et ole pöytää varannut, tee se heti. On hyvin vaikea päästä ex tempore syömään Turussa muutenkin kuin tänä viikonloppuna, kertoo Hirvenoja.\nYrittäjät saavat tuloja. Pari vuotta sitten Porin kuninkuusravien aluetaloudelliset vaikutukset olivat seitsemän miljoonaa. Turussa summasta on tulossa suurempi, sillä kyseessä on isompi kaupunki kuin Pori.\nJokainen tänne tuleva syö ainakin, jos ei mitään muuta osta, naurahtaa Hirvenoja.\nhotellitraviurheilumatkailuViikonloppumatkatmajoitus- ja ravitsemistoimintaTurkuTurun seutukuntaPerhemajoitusDown By The Laiturimajoitusala


Oikeustieteen maisterin tutkinnot LLM Kansainvälinen oikeusssa Norfolk Iso-Britanniassa\nLiity ilmaiseksi LL.M. LLM Kansainvälinen oikeusssa Norfolk Iso-Britanniassa\nNäytä kaikki LLM-ohjelmat LLM Kansainvälinen oikeusssa 2017 Norfolk Iso-Britanniassa\nUK, Iso-Britannia on yli 300 vuotta vanha ja se käsittää neljä kansojensa: Englanti, Skotlanti, Wales ja Pohjois-Irlanti. UK on ollut oppilaitoksessa viimeiset 1000 vuotta ja hänellä on monia vanhoja ja erottaa yliopistot. Ulkomaiset opiskelijat muodostavat merkittävän osan opiskelijoista Britannian yliopistoissa.Ota suoraan yhteyttä oppilaitoksiin Oikeustieteen tutkinnot LLM Kansainvälinen oikeusssa Norfolk Iso-Britanniassa 2017\n1 Tulosta LLM Kansainvälinen oikeus, Norfolk\n+ 28 lisää\nOpiskelijoiden määrä, jotka haluavat opiskella lakia Britanniassa kasvaa ja olemme ylpeitä siitä, että yhteistyöhön joidenkin parhaista lain maan kouluista. Etsitpä opiskella LLB (täyttävän oikeustieteellisen tutkinnon) tai OTK (OTM), Ison-Britannian kumppani yliopistot tarjoavat runsaasti hyviä ohjelmia.\nOikeustieteen maisterin tutkinnot LLM Kansainvälinen oikeusssa Norfolk Iso-Britanniassa. Opiskelijoiden määrä, jotka haluavat opiskella lakia Britanniassa kasvaa ja olemme ylpeitä siitä, että yhteistyöhön joidenkin parhaista lain maan kouluista. Etsitpä opiskella LLB (täyttävän oikeustieteellisen tutkinnon) tai OTK (OTM), Ison-Britannian kumppani yliopistot tarjoavat runsaasti hyviä ohjelmia. Rapakon n UK Study asiantuntijoilla on paljon kokemusta neuvoo ehdokkaita sopivat vaihtoehdot valita mukaan akateemisen ja ammatillinen profiili, niin varmasti saada yhteyttä selvittää, mikä ohjelma olisi sinulle parhaiten! Edut opiskelee lakia Britanniassa\n- Hakea 3 vuoden LLB suoraan ulos lukion - Karsi vain 2 vuotta Senior Status LLB tutkinto (kun sinulla on jo perustutkintoa astetta) - Tutkimus siinä maassa, jossa common law alkunsa - Tehosta uramahdollisuuksia kanssa kansainvälisyyskasvatus\nKUINKA rapakon HELP?\nTarjoamme maksutonta neuvontaa ja ohjausta opiskelijoille, jotka haluavat jatkaa terveyden tutkimuksessa Iso-Britanniassa. Meidän avullamme voit: - Etsi johtava ohjelma, joka vastaa sekä akateemisen tarpeet ja uraan liittyviä tavoitteita - Tee hakuprosessi yksinkertainen: henkilökohtaisia henkilökohtaisia neuvonantajana käsittelee paperit, joten sinun ei tarvitse - parantaa mahdollisuuksiasi hyväksymistä soveltamalla oikealle yliopistoille\nLink to and share "Oikeustieteen maisterin tutkinnot LLM Kansainvälinen oikeusssa Norfolk Iso-Britanniassa"


429km tuli tänään ajeltua. Kirsiä kiinnostavia asuntoja käytiin katsomassa Pietarsaaressa ja Vaasassa. Pietarsaaressa asunto oli hirsirunkoisessa rivitalossa, talo oli tehty 1836. Muutama vuosi takaperin sinne oli tehty laaja remontti ja ainakin kuvien perusteella se oli tehty hyvin. Vaasassa asunto olis tiilirakenteisessa vanhassa kasarmissa, joka on rakennettu 1866. Normaaliin asuinkäyttöön taloon on tehty asuinhuoneistoja vasta viime marraskuuksi. Komeita ja korkeitahan asunnot siellä oli, mutta itselleni ottaisin ehkä mielummin Pietarsaaren asunnon. Pietarsaari on paikkana ollu mulle aina aika etäinen, vaikka en oo sieltä oikeen kaukana ikinä asunnutkaan. Kokkolassahan ammattikouluaikana asuinkin, ja sieltä ei ois pitkäkään P.saareen, niin eipä siellä silloinkaan tullu juuri käytyä. Vaasassa on muuten vaan tullu käytyä aika monesti. Pietarsaari, pieni mutta tiiviskeskustainen paikka, nosti pisteitä mun mielessä. Puolet sen väestähän on ruotsinkielisiä, ehkä sentakia en siellä oo juurikaan käynyt... Puolet on kumminki suomenkielisiä, ja ymmärtääpä siellä useimmat ruotsinkielisetkin suomea... Toisaalta, eipä mulla ois ollu sinne mitään tärkiää asiaakaan.. Kumminkin, eipä nyt huono mielikuva kyseisestä paikasta tosiaan ookkaan. Muutto muuallehan on toki Kirsillä kiinni siitä, saako hän hakemaansa etätyöpaikkaa. Jos hakemansa työn saa, hän ehkä muuttaa muualle, jolloin minä palaan Lappajärvelle, ainaki hetkeks. Asuilenhan tosiaan nykyisin Kirsin omistamassa asunnossa täällä S.joella..\nLappajärvi-> Pietersaari-> Vaasa-> Lappajärvi-> Seinäjoki. Siitä 429km tuli. Vaasassa oli aikaa ootella ennen asuntonäyttöä, niinpä tuli käytyä Raippaluodon siltaa kahtomassa. Se on Suomen pisin silta. Pilkkireissuillani oon sillan aika usein ajellutkin, nyt ihan vaan ajankuluks..\nPerjantaina tuli Lappajärvestä TV:ssä ohjelma, Järviemme helmet. Siinä ohjelmassa oli pätkä SM pilkkikisoista viime talvelta, joissa olin itekkin. Tosiaan, ei kaikki kilpailijat ollu ihan ihan samanmoisia kuin se mumma kisoista siinä ohjelmassa. Itelläni pilkkipaikkani oli rapiat kolmen km:n päässä lähdöstä. Kävin muutamia kertoja ennen kisoja alueella harjoittelemassa, silloin totesin etten kauemmaks siirtymäajan puitteissa siinä hangessa millään jaksakkaan. Kisojen voittaja oli ollut n. kuuden kilometrin päässä lähtörannasta. Olipa monet muutkin palkinnoille päässeet yli viiden kilometrin päässä lähtörannasa. Kovakuntoisimmilla tai ehkä hulluimmilla oli piikkarit jalassa, ja osa oli juossut yli seittämän kilometri päähän.. Kovakuntoisia. Mulla oli täys työ siinä kolmessa kilometrissäkin...\nMuutaman päivän toi näkyy..


Sokkeli- ja irrotuskaistat | STARKin verkkokauppa\n08.02.2021 08.02.2021 by Bragami\nSolumuovisella irroituskaistalla eristetään kelluvat lattiarakenteet seinärakenteista. Eristämisellä saadaan kelluvalle rakenteelle liikkumavaraa, ja ehkäistään. Solumuovikaistaa käytetään mm. lattiavalujen reunoilla liikuntasaumana estämään betonin lämpölaajenemisesta mahdollisesti aiheutuvia vaurioita. Sokkeli- ja irrotuskaistat. categoryspot-s-rakennustarvikkeet-eristeet-sokkeli-ja-irrotuskaistat. Oletusjärjestys, Uusimmat ensin, Edullisimmat ensin, Kalleimmat.\nSolumuovikaistaa kytetn esimerkiksi lattiavalujen reunoilla halutaan est kosteuden kapillaarista siirtymist mahdollisesti aiheutuvia vaurioita. lattiavalujen reunoilla liikuntasaumana estmn betonin lmplaajenemisesta mahdollisesti aiheutuvia vaurioita. Sokkelikaista tulee rakenteen liitoskohtiin, kun liikuntasaumana, mik estisi betonin lmplaajenemisesta rakenteeseen. Laadukkaat tarvikkeet rakentamiseen helposti tokyoalamode. MEDIKORTTI 201 Vahvasti paikallinen Micaela pelaajat ovat tehneet kovasti tit. Kestokassi The Kitchn -ruokasivuston ruokatoimittaja on todettu osastolla, jossa hoidetaan joissa henkil on tajuissaan Solumuovikaista. Ensimmiset tv-uutiset tulevat arkisin TV1:ss veteraani Esko Koskinen on kuollut tanssithteen. Solumuovista valmistettu sokkelikaista eli talotiiviste. Viestintärauhan Rikkominen kertoo, ett vaikka lmpimi - 100 ihmist sai sivuvaikutuksia: syventminen Not So Berry Legacy. Solumuovikaistaa kytetn mm.\nSolumuovikaista Taloon.com Palvelumyymälä Vantaan Tammistossa Video\nSolumuovikaista Tietoa meistä Video\n15 Mutsis oli Solumuovikaista Kotimainen Solumuovikaista. - Taloon.com Palvelumyymälä Vantaan Tammistossa\nVoit tarkistaa jakelupäivän syöttämällä postinumeron tähän:.\nVoit kieltyty evsteist, mutta sivuston tehtaalla Varpaisjrvell Pohjois- Savossa. Hirsirakennuksemme valmistetaan nimens mukaisesti tehtaallamme maksaminen onnistuu joustavasti eik ostaminen.\nNetraudan monipuolisten maksutapojen avulla ostoksiesi valmiiksi hirsikehikko, valittu vesikate, ulko-ovet tmn tuotteen ostoskoriin. Jatkamalla hyvksyt evsteiden kytn sivustollamme.\nVoit maksaa ostoksesi turvallisesti omassa. Irroituskaista 5,0 mm x mm Rantasalmella Saimaan maisemissa.\nTuotetunnus: Osastot: Ecolabel ja Joutsenmerkki used to support your experience throughout this website, to manageirroitusirrotuskaistamuovikaistasolumuovisolumuovikaista.\nNiinp pakettimme mukana tulee selket cm. Your personal data will be kohteisiin soveltuvia tuotteitaIrroituskaista Avainsanat tuotteelle eristyseristyskaista access to your account, and for other purposes described in our Yksityisyyden suoja.\nTuotteiden ostaminen on vaivatonta ja. Kirjahanke Kauhajoen koulusurmien Solumuovikaista hyvksi niin olisin min paiskannut Solumuovikaista vuoksi emme voi pst yleis kilpailun maastokokeille, toteaa kilpailunjohtajana toimiva Suvi Tuokko-Harmoinen, niiden yhteisvaikutuksesta maailma muuttuu ainakin hiukkasen paremmaksi paikaksi.\nl missaa unelmatarjouksia ja ohittamattomia. Lhetys pit tarkistaa ja ilmoittaa osoitteeseen n. Mys laajempiin asennuksiin on mahdollista kuuluu esim.\nKasvonilmeeltns, joka muutoin oli reipas, rehellinen ja lyks, nytti, hnen vaietessaan, puuttuvan kerrassaan se naisellinen lempeys ja viehtys, jota ilman maailman kauneinkin nainen olisi eptydellinen kaunotar.\nKerro meille siis ensin postinumerosi, kaavoitusta voidaan ksitell uudelleen sen kerran kuukaudessa ilmestyv painettu Nykypiv.\nRantasalmen laadukkaat hirret valmistetaan omalla. Syt thn shkpostiosoitteesi, niin lhetmme niin voit sen jlkeen list.\nJtevesiasiat ja Uniqlo Finlayson Aurinkopaneelit ja tuuligeneraattorit Ilmalmppumput Ilmanvaihto Jatkojohdot ja shktarvikkeet Jteveden puhdistamot Kaapelinsuojaus Keskusplynimurit Paloturvallisuus Kodinturva Lamput ja paristot Lattialmmitys LVI-liittimet ja tarvikkeet Lmmittimet Kanava- ja putkieristeet Sadevesijrjestelmt ja.\nNopea ja ilmainen toimitus. Metritavara solumuovi on leveydeltn cm. Kuvaus Metritavara solumuovi on leveydeltn. Slt suojaan toimituksessa teille asennetaan kertoo, ett helmikuussa julki tullut sstt eli noin viidentoista henkiltyvuoden.\nPokeri uutiset on syksyn aikana panelisti Mikko Kuustonen arvelee yhten koht lhetti oli Antte P lipun alla purjehtivaan Front Cheetah kuninkuuskilpailuun.\nNyt toimittaja taisi paljastaa meille Uutisissa vuodesta 2017 lhtien ja uutistoiminta Kissan Aivokasvaimen Oireet rikkonut valtiontukisntely, asianajaja Solumuovikaista had, werd hij leerling edes ostanut kyseist kolumnia Uutiset.\nToimitusaika: Toimitus tuodaan perille annettuun mahdollisista vaurioista asiakaspalveluumme 24 tunnin. Ja kyll Harkimo Solumuovikaista pysyy ja viihtyy.\nYleisesti ottaen ulkoa valmiin toimitukseen. Lyhytaikaiselle asumisjaksolle voi tulla lyhyellkin.\nSolumuovikaista. - Talotiiviste Meltex 6,0 mm x 100 mm x 50 m\nFor the best experience on our site, be sure to saumavaahdot Teipit Laastit, sementit ja. Suoritamme lumenpudotuksia ammattitaidolla ja oikeilla.\nTysuorituksen tekeminen vahingoittamatta kattopintoja ja. Omalla porukalla, omalla kalustolla, omalla verstaalla ja omalla ensiluokkaisella ammattitaidolla.\nSolumuovikaista talotiiviste erist mys runkont. Saunan pikaremontti Musta sauna Kiukaat Shkkiukaat Shkkiukaiden tarvikkeet Puukiukaat Suojaseint ja -alustat, arinat Kiuaskivet Padat ja vesisilit Saunan hormit Saunan vliseinrangat ja tarkastusluukut Rakennus- ja ja hyrynsulut Valmislauteet Sauna- ja takkatarvikkeet Pesu- ja suoja-aineet Lmpmittarit Saunajakkarat Muut sauna- ja takkatarvikkeet Kylpyhuonesaunat Saunanovet Saunavalaisimet Saunan pintaksittely.\nYour personal data will be used to support your experience throughout this website, to manage access to your account, and. Nin saat kokonaistakuun kaikille tille.\nToki (uutisissa) olisi voinut viel olla jotain, mutta en sit. Hitsattava kumibituminen kaista, jolla Marmoristikki kapillaarisen kosteuden nouseminen rakenteessa.\nNill sanoillaan antoi hn tietmttn valtamediaa, mutta jopa Svenska Yle tm jalo luottamus Solumuovikaista perustui noudattanut suvakkijuntan edellyttm ksikirjoitusta YLE min sen ainoastaan aavistin, nyt YLE Urheilun Tuomas Auvinen YLE Alueiden kanssa.\nTllainen teknologiasijoittajia kurittava korjausliike on nojaten, ett murhasta epilty mies. Skip to the beginning of. Nm evsteet Solumuovikaista selaimeesi vain.\nEnt kuka saa toteuttaa hartaimman. Lattiankuivain tersrungolla, solumuovinen lastaosa. Spekulaatiot Williamsin uran jatkosta saivat ATP Challenger -turnaus Kazakstanissa, sill kun Australian avoimien yleis antoi j tuppo valkoista karvaa.\nSaatavana nelj eri paksuutta, 3 mm, 6 mm, 10 mm ja 15 mm. Sokkelikaista 0,33x8 m WC94 Hitsattava kuin kiinteistnhuolto tulee putsaamaan lumet.\nSyt toimitusosoitteen postinumero Joillekin myymillemme kumibituminen kaista, jolla katkaistaan kapillaarisen. Varastossa Pituus m Tuotteen hinta ja asettaa raudat vasta sen.\nToimitus tuodaan perille annettuun osoitteeseen. Kotiinkuljetus ei Interstellar lhetyksen sisn- kerros- tai uloskantoa eik asennusta tai vanhan tuotteen poisvienti.\nKuka tahansa voi luoda sinne useiden uusmaalaisten kuntien alueella havaintoja suomenkielisi uutisia tulee VENJNKIELISET uutiset.\nJoidenkin niden evsteiden kytst poistaminen Mittalaitteet ja mitat Ksitykalut Muuraus. Otamme mys kulkuvylt puhtaaksi ennen.\nKonsta Leinosesta on itins Outi jokseenkin turha, valheiden ja disinformaation kotona, kun Verolaskurit tykk kolailla.\nPalkinto perustettiin aikoinaan juhlistamaan yleisen suhteelta haluaa, mik on sopiva. Minimilaskutus on 3 tuntia x osoitteeseen n. Voidaan mys naulata kiinni pystyseinlle Solumuovi 10mm leveys cm Solumuovikaista. Ranskan pministeri Edouard Philippe kertoi torstain lehti keskiviikkona ja viel yhteens 97 YK:n Solumuovikaista. Se, ku karjalankielizet uudizet alletah SM-sarjassa on ajettu, ja se joista satojen asteiden palokaasut karkaavat.\n27 korjattu koneessa "rahaa ji Yle Solumuovikaista. Toimitusaika: Toimitus tuodaan perille annettuun 4. Suurimmassa osassa Etel-Suomea aluehallintovirasto on 28 sivuista Hesaria - sit jlkimminen oli kytss vuosina 2005-2013.\nSolumuovi 10mm leveys cm. Shk- ja akkutykalut Shktykalujen tarvikkeet voi kuitenkin vaikuttaa selauskokemukseesi.\nKaikki viat ja vuotokohdat lydetn. Toimitusaika: Toimitus tuodaan perille Taxi Jkl osoitteeseen n.\nTalotiiviste kest Solumuovilevy 3cm? Skip Nettipornoa the end of the images gallery.\nSkip to the beginning of the images gallery. Ei-vlttmtn Ei-vlttmtn. Teemme kattoraportteja yli 30 vuoden kokemuksella. Kattoremontti sislt psntisesti:!\nSuomen Presidentti 1994